Na stranim ratištima trenutno boravi 70 državljana BiH, a do sada ih je poginulo 50 - Kozarac.ba\nNa ratištima u Siriji i Iraku među stranim borcima nalaze se i državljani BiH. Prema zvaničnim podacima SIPA-e trenutno je na stranim ratištima oko 70 državljana naše zemlje, a u dosadašnjih sukobima ih je poginulo između 40 i 50.\nOd početka ratnih sukoba u Siriji i Iraku teško je ustanoviti koliko je bh. državljana aktivno uključeno na ratištima. Prema određenim procjenama Ujedinjenih nacija (UN) na stranim ratištima nalazi se ukupno oko 217 boraca iz BiH. Ipak stručnjaci upozoravaju da podaci sa kojima se raspolaže nikako ne mogu biti u potpunosti tačni, i da su te cifre promjenjljive.\nNa nedavno održanoj radionici OSCE-a istaknuto je da i svi borci na stranim ratištima koji se povezuju sa BiH, ne moraju nužno imati neke velike veze sa našom zemljom. Određeni broj njih ima dvojno državljanstvo, ili su samo rođeni u BiH.\nPrema operativnim podacima kojima raspolaže SIPA trenutno je broj bh. državljana koji ratuju na stranim ratištima niži u odnosu na cifre koje su u prethodnom periodu predstavljane javnosti.\n“Prema raspoloživim operativnim saznanjima Državne agencije za istrage i zaštitu (SIPA), na stranim ratištima trenutno boravi oko 70 državljana BiH koji kao borci učestvuju u oružanim sukobima, dok je između 40 i 50 državljana BiH izgubilo život na stranim ratištima u prethodnom periodu”, potvrdili su za Klix.ba iz SIPA-e.\nIpak, ono što zabrinjava je da pored osoba koji odlaze na strana ratišta kao borci, veći je postotak onih koji odlaze kao civili, a to su uglavnom cijele porodice, gdje muževi sa sobom vode ženu i djecu.\nTakođer, za većinu osoba koji učestvuju na stranim ratištima ustanovljeno je da su to osobe sa kriminalnom prošlošću, odnosno da su imali problema sa zakonom zbog raznih krađa, nasilja i sl.\nOdređeni broj osoba koje su ratovale u Siriji ili Iraku, najviše kao pripadnici IDIL-a ili neke druge skupine, u međuvrenu su se vratili u BiH. Tužilaštvo je i procesuiralo određeni broj takvih osoba, koji uglavnom nakon sudskog postupka dobiju kazne zatvora do godinu dana.\n“Trenutno su podignute optužnice protiv 20 osoba, a pod istragom je nekoliko desetina osoba zbog učešća na stranim ratištima”, potvrdili su iz Tužilaštva BiH za Klix.ba


Okovratne trakice | Trakice | CardsPrint\nZašto okovratne trakice:\ndobar reklamni materijal\nSavremeni čovek traži brzu, jasnu i lako dostupnu informaciju. Gde god cirkuliše veliki broj ljudi potrebno je da se jasno razlikuje ko ima kakvu funkciju, kome se možemo obratiti bez neprijatnog lutanja, zapitkivanja i gubljenja vremena.\nOkovratne trakice ovde se pojavljuju kao odlično rešenje, jer već na prvi pogled u masi izdvajaju one koji ih nose. Zato su mnoge kompanije u njima prepoznale odlično sredstvo koje može doprineti njihovoj boljoj organizaciji i poslovanju. Na okovratne trakice zaposleni mogu zakačiti ID kartice. To olakšava identifikaciju, smanjuje vreme evidentiranja ulaska i izlaska zaposlenih, a klijenti će uvek znati kome treba da se obrate. S druge strane, za organizatore velikih događaja, koncerata, sportskih dešavanja ili konferencija okovratne trakice zajedno sa akreditacijama su zaista nezaobilazna stavka, jer prepoznatljiva boja, logo ili brend manifestacije koja se organizuje, odštampani na trakici i sami služe kao ID sredstvo.\nPraktična strana okovratnih trakica gotovo je svima poznata. One se najčešće koriste kao držači za ID kartice, akreditacije, propusnice, a uz posebne dodatke, na njih se mogu zakačiti i ključevi, mobilni telefon, USB memorije, baterijske lampe.\nMeđutim, ovim se ne iscrpljuju sve mogućnosti koje vam okovratne trakice nude.\nDugačka, ravna površina trakica ostavlja dosta prostora za vidljivi brending, što otvara dodatne mogućnosti vašoj kreativnosti. Štampanjem logoa ili slogana na trakici dobićete odličan reklamni materijal, ali i efektan poklon koji će zbog svoje visoke upotrebne vrednosti obradovati vaše klijente ili zaposlene.


Odakle sam bila, više nisam - Dejan Tiago Stanković: knjiga | KorisnaKnjiga.com\nDo sada znan javnosti kao vrsni prevodilac nobelovaca Žozea Saramaga na srpski jezik i Ive Andrića na portugalski jezik, Dejan Tiago Stanković oprobao se i u sopstvenom pisanju.\nPred nama je knjiga priča nastala kao zbir dvodecenijskog iskustva provedenog u Lisabonu. (Od dvadeset ovde objavljenih priča, šest je prvobitno napisano na portugalskom pa prevedeno, kako autor kaže, na „maternji jezik“). Stanković je, za prvu autorsku knjigu, iznenađujuće sigurnom rukom i šarmantnom literarnom oslobođenošću ispisao storije iz viševekovne istorije kao i sadašnjeg doba prestonice ove nekada svetske sile. I upravo taj skok iz imperijalne prošlosti u građansku realnost jeste virtuoznost ovih priča. Dejan Stanković je vešt posmatrač sa smislom za humor, pomoću kojeg zdušno širi svoju tematsku raznovrsnost i dublje svedoči o ovoj sredini i njenoj kulturi.\nOvo je knjiga koja vas nepogrešivo podseća na ponekad potisnutu istinu da je zadatak književnosti i uživanje u čitanju.\n„Da li je deda ili je baba? Znakovi su kontradiktorni. Po kvrgavim kolenima i velikim patikama reklo bi se da je deda... Po depiliranim nogama i razmazanoj šminci, baba je. Po izrasloj bradi misliš deda, po očupanim obrvama čini ti se baba. Po glasu deda, po gestikulaciji manikiranih ruku baba... Ima Adamovu jabučicu! Deda je! Doduše, zbabljen.“\n„Znate li da je ovde jednom bio dvoboj između nosoroga i slona, verovatno jedini ikada priređen?! Borbe ljudi i bikova, vojne parade, povorke grešnika i osuđenika na putu ka lomači bile su redovan prizor. Tu se trgovalo začinima, dragocenostima, crnim robljem. Odmah dole, na reci, pristajali su brodovi iz Afrike, Indije i Amerikâ. Sa zapadne strane trga stajao je kraljevski dvor iz koga se vladalo bliskim i dalekim krajevima, s ove i one strane mora, carstvom u kome sunce nije zalazilo. Od svega toga opstalo je samo ime Terreiro do Paço.“


Tužilaštvo BiH saslušalo nekoliko svedoka u slučaju "Ikona" - Svet - Dnevni list Danas\nPočetna » Svet » Tužilaštvo BiH saslušalo nekoliko svedoka u slučaju „Ikona“\nTužilaštvo BiH saslušalo nekoliko svedoka u slučaju „Ikona“\nTužilaštvo BiH saslušalo je nekoliko svedoka, medju kojima i ambasadora BiH u Rusiji Željka Samardžiju u vezi sa „aferom ikona“.\n0Piše: Beta 20. januara 2021. 13.24 Izmenjeno: 16.11\nIz Tužilaštva BiH je saopšteno da je nadležnim institucijama upućena molba za pružanje međunarodne pravne pomoći u ovom slučaju.\n„Postupajući tužilac u predmetu poznatom kao ‘Ikona’, intenzivno preduzima aktivnosti na prikupljanju dokaza i saslušanju svedoka“, navodi se u saopštenju.\nDodaje se da je Tužilaštvo BiH juče, 19. januara, primilo molbu za sastanak glavne tužiteljike BiH Gordane Tadić sa ambasadorom Ukrajine u BiH Vasiljijem Kiriličom.\nIz Tužilaštva BiH je naglašeno da „u interesu rada na predmetu za sada ne mogu iznositi više informacija“.\nAmbasada Ukrajine u BiH ranije je saopštila da insistira da zvanično Sarajevo hitno pruži informacije o tome kako je ikona iz Luganska, koju je sredinom decembra predsedavajući Predsedništva BiH Milorad Dodik poklonio ruskom šefu diplomatije Sergeju Lavrovu, dospela na teritoriju BiH.\nNavedeno je da do sada od vlasti BiH nisu dobili odgovor na to pitanje.\n„Nepostojanje odgovora ili njegovo odgadjanje naslućuju da je ikona ilegalnim putem premeštena na teritoriju Bosne i Hercegovine. Ovo pitanje je od ključnog značaja i odgovor na njega ne može se odgadjati i mora biti nedvosmislen“, navedeno je ranije iz ukrajinske ambasade u BiH.\nDodik je 14. decembra šefu ruske diplomatije Sergeju Lavrovu, tokom posete BiH, poklonio ikonu, za koju su mediji iz Republike Srpske pod kontrolom vlasti naveli da je iz Luganska i da je stara 300 godina.\nPosle toga, Ambasada Ukrajine u BiH je uputila notu BiH, navodeći da je ikona vlasništvo te zemlje.\nPosle reakcije ukrajinskih vlasti, Lavrov je diplomatskim kanalima vratio ikonu Dodiku, a zatražio je da se u slučaj uključi Interpol.\nAmbasador BiH u Rusiji Samardžija vratio je ikonu u BiH, a Dodik je izjavio da se ona trenutno nalazi u sefu u njegovom kabinetu u Istočnom Sarajevu.\nDodik je pre nekoliko dana izjavio da mu je ikonu, koju je poklonio Lavrovu, dao „jedan čovek iz Banjaluke, kome ne zna ni ime“, kao i da je ikona deo porodične imovine tog čoveka.\n„Ako je greška, to mora da pokaže Ukrajina, nigde ne piše da potražuje to (ikonu)“, kazao je Dodik, dodavši da je Direkcija za koordinaciju policijskih tela u BiH tvrdila da Interpol nema tu ikonu na listi potraživanja.\nBosna i Hercegovina, Ikona, Milorad Ddoik, ukrajna


Ovaj dodatak sadrži alate koji služe da ubrzaju proces ucrtavanja i obeležavanja elemenata.\nOvde definisana podešavanja i baze podataka će uticati na Extensions alate za modelovanje konstrukcije i generisanje armature.\nOdabir baza podataka:\n1.2 Zavrtenjevi i ankeri,\n1.4 Armaturne šipke.\n2.1 Frame Generator\nGenerisanje ramovske 3D-konstrukcije. Može se definisati n-brodna hala proizvoljnog rastera.\nDimenzije objekta, kao i profili elemenata koji ga čine (stubovi, krovna rigla ili rešetka, rožnjače, zidni i krovni spregovi u oba pravca, kalkanski ramovi) su dostupni za definisanje kroz ovu komandu.\n2.2 Grids Generator\nDefinisanje osa i nivoa, i elemenata: stubova, greda, zidova i temelja samaca.\n2.3 Rafter Framing\nAutomatsko ucrtavanje rogova drvene krovne konstrukcije prema zadatim pravilima.\n2.4 Roof Trusses\nKrovna rešetka u drvenoj izradi - dvovodni krov.\n2.5 Wood Framing Walls\nAutomatizovano ucrtavanje drvenih vertikalnih i horizontalnih elemenata pregradnih zidova.\nPrimena Autodesk programa u 700 godina staroj kompaniji za pravljenje staklenih predmeta\nU 700 godina staroj fabrici stakla, Barovier&Toso, uvek se ide u korak sa tehnologijom, iako se staklo pravi ručno, na potpuno tradicionalan način. Dizajneri u pomenutoj fabrici koriste Autodesk Fusion 360 za crtanje 3D modela predmeta od stakla koji će biti napravljeni. Autodesk Fusion 360 se koristi za dizajniranje, vizuelizaciju, simulaciju i proizvodnju, što umnogome štedi vreme u odnosu na tradicionalne principe rada. Pritom, kupci ne moraju više da zamišljaju ono što su dizajneri osmislili, već to mogu videti i sagledati u programu Autodesk Fusion 360 kroz 3D model ili rendere.\nViše o ovoj temi, možete pronaći na ovoj adresi.\nNovi alati u programu Revit 2018.2\nAutodesk je nedavno objavio verziju 2018.2 za program Revit koja sadrži nove alate u okviru svih struka. Ova verzija je dostupna svim aktivnim korisnicima koji uživaju pogodnosti najma Autodesk softvera ili aktivnog Maintenance plana.\nNa osnovu prikupljenih ideja sa „Revit Ideas“ foruma formirani su jednostavni alati koji korisnicima Revita olakšavaju rad.\nNeki od novih alata u verziji 2018.2 donose sledeća poboljšanja:\n1) Unapređen Section Box – olakšan izbor strelica kod komande „section box“.\n2) Project Browser Expend and Collaps – mogućnost da se jednim klikom prošire ili skupe svi pogledi u Project Browseru.\n3) Unapređen panel za izbor šrafura – promenjen izgled.\n4) Pamćenje poslednje lokacije sa koje su uvežene familije elemenata – prilikom uvoza novih familija elemenata korisnik se vraća u već korišćeni folder.\n1) Visibility/Graphic Overrides za MEP elemente – mogućnost da se MEP Fabrication elementi oboje u pogledima.\n2) P&ID Modeler – Dolazi uz verziju Revit-a 2018.2, a ne kao nezavisna aplikacija.\n3) Strelice pravca protoka na priključcima\n1) Nove veze za prefabrikovane elemente\n2) Dodati oblici armatura za standarde Nemačke i Francuske\nZa više detalja oko nove verzije Revita možete pogledati sledeći link.\nNove uloge u programu Autodesk Vault 2018\nNove uloge u programu Autodesk Vault 2018 olakšavaju rad administratorima. Ove uloge će omogućiti članovima da preuzmu deo administratorskih prava, kao što su konfiguracija ili sigurnosna podešavanja. Korisna adresa.\nPrvi digitalni model konstrukcija od bambusa\nDva Autodeskova tehnologa, Hurley i Casson, bili su na Baliju u naselju Green Village radi skeniranja dva objekta koja su veoma karakteristična za to podneblje. Skeniranje je urađeno pomoću 3D LiDAR tehnologije, dronova i drugih alata visoke tehnologije. Ovi objekti od bambusa su jako karakteristični jer se ne mogu nacrtati u nekom programu, već se prave makete po uzoru na koje se kasnije pravi objekat. Cilj ovog skeniranja bilo je dobijanje digitalnog 3D modela, kako bi Autodesk mogao da pravi modele i simulacije ovih konstrukcija, radi testiranja i poboljšanja stabilnosti.\nAutodesk BIM doručak\nU ambijentu restorana Aero Klub u Beogradu, 5.10.2017. godine održan je skup Autodesk korisnika iz oblasti visokogradnje. Na skupu su predstavljeni programi BIM 360, Autodesk Revit, Autodesk Advance Steel i Autodesk Robot Structural Analysis Professional. Tokom doručka su prikazani korisnički primeri i razmenjena iskustva u korišćenju Autodesk BIM rešenja.\nOvim putem želimo da se zahvalimo kolegama koji su svojim prisustvom i aktivnim učešćem doprineli da ovaj događaj bude veoma uspešan.\nRazmena pogleda proizvoda u programu Autodesk Vault\nU programu Autodesk Vault 2018.1 moguće je izvršti razmenu pogleda proizvoda sa ostalim korisnicima na jednostavan, brz i siguran način. Tehnička dokumentacija i proizvodi u 3D projekciji mogu se otvoriti preko računara na kome je dostupan internet ili preko mobilnog telefona. Korisna adresa.


Shark Night 3D (2011) Prolog\nNaslov je sve otkrio. Ali radnja? Ima li radnje u filmovima „Snakes on a Plane“ ili „Piranha 3D“? Da je film nazvan „Nigh 3D“, e, onda bi možda moglo da se govori o nekom aspektu neočekivanog; šta se to dešava u trodimenzionalnoj noći, da li se nešto krije jezeru, ko su ovi dragi likovi koji se kupaju u tom istom jezeru, da li su oni uzimali časove glume ikada? Međutim, onda se film ne bi ni pojavio na četvrtom mestu top liste.\nOvako, jezerce odmah postavlja „pretnju“ gledaocu, a mladim junacima filma različite načine da plivaju, rone, vrište i ispuštaju mehuriće. Penis neće proleteti ispred kamere jer je u pitanju PG-13, ali biće krupni 3D kadar ajkule koja juri drčno ka gledaocu.\nKoga zanimju eksplatacija i razni PG-13 osmišljeni oblici sakaćenja, evo jedno takvog filma.\nŠta bi još moglo da se kaže o filmu?\nŽanr: Strava i Užas, 3D\nReziser: David R. Ellis\nProducent: Chris Briggs, Mike Fleiss, Lynette Howell\nScenario: Will Hayes, Jesse Studenberg\nUloge: Sara Paxton, Alyssa Diaz, Dustin Milligan, Katharine McPhee, Joel David Moore\nStudio: Sierra Pictures


Đilas: Sve što govore Vučići, Pinkovi i Informeri je laž! | Politika | Direktno\n25. 04. 2020. 16:02 12\nĐilas: Sve što govore Vučići, Pinkovi i Informeri je laž!\nNe postoji niko ko je deo srpske opozicije, a da razmišlja o izlasku na Vučićeve lažne izbore koje planira da organizuje ugrožavajući bezbednost ljudi, baš kao što je radio i kad ih je raspisivao - rekao je za Direktno.rs predsednik Stranke slobode i pravde Dragan Đilas.\nTabloidi koje kontroliše vlast objavili su informaciju da će Savez za Srbiju izaći na izbore, i naveli da predsednik stranke slobode i pravde Dragan Đilas, lider Dveri Boško Obradović, predsednik Narodne stranke Vuk Jeremić i predsednik Pokreta slobodnih građana Sergej Trifunović navodno tvrde da im je Evropa obećala da će "pritisnuti Vučića da glasanje bude u septembru".\nOvu informaciju prokomentarisao je i predsednik Srbije Aleksandar Vučič, rekavši da "oni verovatno žele da iskoriste nezadovoljstvo ljudi, jer moraju da sede u kući i da se ponašaju neuporedivo disciplinovanije".\n- Sve što govori Vučić, Pinkovi i Informeri je laž. Istina je da će srpska opozicija, jedinstvenija nego ikad u naredna dva dana izaći sa dve konkretne stvari:\n2. Koracima koje ćemo zajedno preduzeti u borbi za slobodu koja je prekinuta pandemijom koronavirusa. Pozivamo sve oni koji su u ovih 45 dana dodatno uvideli u čijim su rukama naši životi i budućnost Srbije, da nas u toj borbi podrže - rekao je Đilas.\nDragan Đilas Aleksandar Vučić Savez za Srbiju Izbori\n25. 01. 2022. 18


Komšić pred UN-om: U BiH diskriminacija i nejednakost građana - N1\nVijesti Autor:N1 BiH22. sep. 202117:28 > 17:2944 komentara\nPredsjedavajući Predsjedništva BiH Željko Komšić obratio se Generalnoj skupštini UN-a. U svom govoru osvrnuo se na "jačanje etničkih politika u BiH", ističući kako su "vrijednosti ljudskih prava poljuljane, da se selektivno primjenjuju, te da se njima pristupa po dvostrukim standardima". Naglasio je i kako se "pokušava nametnuti, čak i diplomatskim aktivnostima na međunarodnoj sceni, postojanje diskriminacije i nejednakosti građana Bosne i Hercegovine, kroz isticanje etničke pripadnosti dijela građana".\ngeneralna skupština UN-aželjko komšić


Na Aerodrom Sarajevo sletio avion pun opreme za 38 zdravstvenih institucija u BiH - Zenicki.net\nNa Međunarodni aerodrom Sarajevo večeras je letom kompanije Flybosnia sletio avion iz Šangaja koji je dopremio medicinsku opremu koju je donirala bh. kompanija Violeta, a čiji let je finansirala Evropska unija.\nPrevČampara: Vjerujem da ćemo krajem mjeseca moći razmišljati o ukidanju policijskog sata\nNextSjećanje na masakr u Zenici: Niko nije odgovarao za granatiranje i ubistvo 16 civila


Sloveniju trese nova afera: Da li Janšine predizborne kampanje finansiraju Mađarska i Orban? — Radio Velkaton : Radio Velkaton\n7. Decembra. 2021. Region\nTakođer, komisija bi trebala ispitati nekoliko osoba umiješanih u rad medijskih kuća koje se nalaze pod kontrolom Janeza Janše i njegove stranke, a između ostalog imena koja se spominju u cijeloj priči jesu i ministar unutrašnjih poslova Aleš Hojs, bivši generalni sekretar vlade Božo Predalič te zastupnik SDS-a Dejan Kaloh.\n“Dokumenti pokazuju da je od 2017. do 2020. godine najmanje 12 miliona eura novca mađarskih fizičkih i pravnih lica prebačeno na račune firmi koje su povezane s pojedincima iz SDS-a. U ovih 12 miliona eura nisu uračunata sredstava koje su kompanije i pojedinci iz Mađarske uložili u kapital SDS-ovih medija”, piše portal Necenzurirano.si.\nKako se navodi, novac na račune povezane s SDS-om počeo je dolaziti u proljeće 2017. godine kada je Janez Janša još djelovao iz opozicije. To je također period kada je Janša preuzeo osmi mandat na čelu SDS-a, a prvi put na kongres stranke je stigao i mađarski premijer Viktor Orban.\nNovac iz Mađarske je i kasnije, tokom 2019. godine također dolazio na račune medija bliskih SDS-u i Janši, a navodi se kako je sadašnji ministar unutrašnjih poslova Aleš Hojs u tom periodu djelovao kao izvršni direktor Nova24TV.\n25.01.2022 Kovačevski u Sofiji: Razgovori o otvorenim pitanjima dv...\n25.01.2022 Slovenska gorska služba zabrinuta: Čak devet smrtih slu...


Na sjednicama Općinskog vijeća zabilježen visok nivo konsenzusa o pitanjima koja su od općeg interesa za građane Kaknja – Kakanj-X\nNa sjednicama Općinskog vijeća zabilježen visok nivo konsenzusa o pitanjima koja su od općeg interesa za građane Kaknja\nZadnja izmjena 20 sep, 2019 243\nU periodu 1. januar – 30. novembar 2014. godine, Općinsko vijeće Kakanj je na 11 sjednica razmatralo 302 tačke dnevnog reda. Na programe i planove odnosile su se 22 tačke, a 5 na Budžet Općine Kakanj i izmjene Budžeta.\nNa vijećničkim klupama našlo se 88 odluka i 115 rješenja.\nUsvojeno je 40 zaključaka, 38 izvještaja, 18 informacija, te 21 akt o imenovanju.\nPostavljeno je 47 vijećničkih pitanja i podneseno 55 vijećničkih inicijativa.\nNa sjednicima Općinskog vijeća Kakanj zabilježen je visok nivo konsenzusa o pitanjima koja su od općeg interesa za građane Kaknja, što znači da su interesi Kaknja stavljeni iznad političke pripadnosti, te pripadnosti poziciji ili opoziciji, a ovakva praksa posebno je bila evidentna tokom nastojanja da se ispravi historijska nepravda na način da Kakanj dobije dio prihoda koje svojim radom ostvaruje Termoelektrana Kakanj.\nNova 3 miliona KM u Budžetu Općine Kakanj su uspjeh svih političkih snaga iz Kaknja koje su pomogle da dođe do usvajanja zakonskih propisa kojima je ispravljena nepravda prema Kaknju.\nKakanj je svijetli primjer u pogledu odnosa svih vijećnika prema interesima grada Kaknja i svih njegovih građana, dok u nekim drugim sredinama građani ispaštaju zbog izostanka međusobnog uvažavanja, saradnje, dijaloga i konsenzusa u tijelima koja donose važne odluke.\nI u prošloj, 2013. godini, Općinsko vijeće je ostvarilo visok stepen efikasnosti rada.


Jadranski Sajam | Reklamirajte se\nOd 20. do 24. septembra na Jadranskom sajmu u Budvi održava se 39. Sajam građevinarstva, 12. Sajam vode, vodovodi i sanitarne tehnologije i 5. Sajam energetike\nMeđunarodna poslovna manifestacija već decenijama je najznačajniji privredni događaj u grani građevinarstva na našem tržištu. Poslovni efekti koje pruža sajam, prepoznati su kao mogućnost izlagačima iz regiona i šire za ulazak na tržište Crne Gore i uspostavljanje privredne saradnje i direktan pristup ključnim kupcima.\n39. Sajam građevinarstva\n39. Sajam građevinarstva u programskom djelu okuplja stručnu javnost, afirmiše održivi razvoj, podržava kvalitetne projekte i aktivnosti od značaja za širu zajednicu. Mjesto je susreta struke i nauke, gdje i na taj način učesnicima nudimo mogućnosti za unapređenje prodaje i snažnije povezivanje sa domaćim i ino – partnerima u poslovnom ambijentu. Međunarodni karakter Sajma potvrđuje kako prisustvo vodećih brendova, tako i organizovani nastupi Regionalnih i Državnih Privrednih Komora, asocijacija i agencija.\n12. sajam voda\n12. sajam voda je prilika da se predstave kompanije koje posluju u oblasti proizvodnje opreme za hidrotehničke objekte: snabdijevanje vodom, kanalisanje, prečišćavanje, zaštita od poplava i erozije, proizvođači opreme, uređaja, aparata i instrumenata za kontrolu kvaliteta voda i otpadnih voda; projekti i investicije u oblasti snabdijevanja vodom, odvođenja i tretmana otpadnih voda; usluge komunalnih i vodovodnih preduzeća; naučne i stručne organizacije, fakulteti i instituti.\nPonudu sajma zaokružiće stručna savjetovanja, prezentacije, okrugli stolovi, panel diskusije sa zadatakom prenosa novih ideja i aktuelnih znanja, ali i otvaranja mogućnosti sklapanja poslovnih kontakata. U okviru predavanja, izlagači i udruženja će predstaviti nove proizvode, trendove i analize tržišta.\n5. Sajam energetike\n5. Sajam energetike je prilika kompanijama, državnim i akademskim institucijama, stručnim i profesionalnim udruženjima i pojedincima koji svoje aktivnosti obavljaju u oblastima istraživanja, razvoja, proizvodnje, prenosa, distribucije i racionalizacije korišćenja energije da predstave nove tehnologije i dostignuća.\nNiški sajam automobila


Generacija IX (2020) – Mladi lideri\nGeneracija IX (2020)\nGeneracija IX (2020)Ivana Vidovic2021-02-04T12:27:19+00:00\nAleksa Kozoderović – Rođen 08.05.1996. u Gornjem Milanovcu. Nakon završetka gimnazije ,,Takovski ustanak’’, upisuje Tehnološko-metalurški fakultet, smer Hemijsko inženjerstvo-polimerno inženjerstvo. Na istom fakultetu od 2016. godine je koordinator sektora za saradnju sa privredom i aktivan član Saveza studenata TMF-a. U slobodno vreme voli putovanja i skijanje. Tečno govori engleski i nemački, služi se italijanskim i španskim. Program Mladi lideri vidi kao odličnu mogućnost za započinjanje karijere i napredovanje.\nAnastasija Janjić – rođena je 25.8.1998. u Kraljevu, gde je završila Matematičku gimnaziju, nakon koje upisuje Tehnološko-metalurški fakultet u Beogradu, smer hemijsko procesno inženjerstvo. Tokom svog obrazovanja bila je polaznica Istraživačke stanice Petnica na seminarima socio-kulturne antropologije i meteorske astronomije, bavila se društvenim aktivizmom u okviru Unije srednjoškolaca Srbije, gde je bila na poziciji lokalnog kordinatora. U organizaciji KOMS-a je pohađala školu debate i učesnica je Evropskog parlamenta mladih. Dobitnica je studentske nagrade Pante S. Tutundžića za postignute rezultate tokom studija. Na fakultetu se u okviru centra za naučno-istraživački rad studenata bavila istraživanjima u oblasti bioreaktorskog inženjerstva. U slobodno vreme se bavi sportom, te je tako pomoćni trener PVK „Fliper“. Voli da vreme provodi u prirodi sa prijateljima i porodicom. Zaljubljenik je u putovanja, različitost kultura i umetnost, pa je jedno vreme provela u turističkoj agenciji za mlade kao volonter.\nAndrija Rađenović – Rođen 15.12.1997. godine u Beogradu. Nakon završetka Zemunske gimnazije upisuje Fakultet organizacionih nauka, smer Informacioni sistemi i tehnologije, gde je apsolvent. Tokom srednjoškolskog perioda i na početku studija bio je član Univerzitetskog UNESCO kluba i učestvovao u realizaciji projekta „Sustainable Development Forum“ održanog u Beogradu 2016. godine. Takođe, tokom studija, obavio je stručnu praksu u kompaniji Avalarc. Komunikativan je, uporan i za sebe smatra da je timski igrač. U slobodno vreme voli da gleda filmove, bavi se sportom, pre svega fudbalom, putuje, istražuje nova mesta i upoznaje nove ljude. Tečno govori engleski jezik, a služi se i nemačkim. Program Mladi lideri vidi kao šansu za uspešan početak karijere.\nAndrija Zagorac – rođen 12.02.1995. godine u Beogradu. Nakon tri godine u Trećoj beogradskoj gimnaziji odlučuje da nastavi svoje srednjoškolsko obrazovanje u Americi. Tamo završava ,,Rabun Gap’’ srednju školu, nakon čega nastavlja školovanje na “Erskine” koledžu na košarkaškoj stipendiji. Nakon završenog smera ,,Business Administration” 2019. godine, odlučuje da ostane u Sjedinjenim Državama i nastavi svoj profesionalni put. Nakon godinu dana vraća se u Beograd i prijavljuje se za program Mladi lideri, gde pronalazi priliku da se dalje razvija i uči. U slobodno vreme Andrija voli da se bavi sportom, da provodi vreme sa prijateljima i porodicom, kao i da se odmori uz dobar film ili knjigu. Voli da putuje. Tečno govori engleski jezik. Program Mladi lideri vidi kao odličnu priliku da pronađe sebe i svoj profesionalni put, kao i da sarađuje i upozna izuzetne mlade ljude koje Delta ima u svakom sektoru.\nDane Marković – Rođen 08. 05. 1995. godine u Novom Sadu. Nakon završetka Srednje ekonomske škole Svetozar Miletić, upisuje Ekonomski fakultet na Univerzitetu u Novom Sadu, smer Trgovina. Tokom osnovnih studija stiče diplomu Londonske komore za privredu i industriju – C2 level in English for Business, London Chamber of Commerce and Industry (LCCI). Leto 2018. provodi na Aljasci kao učesnik Work and Travel programa. Trenutno pohađa master studije na Ekonomskom fakultetu u Novom Sadu na smeru Finansije, bankarstvo i osiguranje. Aktivno igrao fudbal i bavio se fudbalskim suđenjem. Slobodno vreme voli da provodi u prirodi i da trenira. Pored engleskog jezika, služi se španskim i nemačkim. Program Mladi lideri vidi kao priliku za lično i profesionalno usavršavanje.\nDanilo Jovanović – Rođen u Subotici 1998. godine gde nakon završene gimnazije, prirodno-matematičkog smera, upisuje Ekonomski fakultet u Beogradu, smer Bankarstvo. Trenutno je četvrta godina i nada se da će sve završiti u roku. Voli da se bavi analizom, kako književne literature tako i finansijskih izveštaja. Za sebe kaže da mu je od izuzetnog značaja bilo to što je proveo 2 godine u studentskom domu, gde je najviše naučio o kooperaciji velikog broja ljudi na malom prostoru. Program Mladi lideri vidi kao najbolju šansu koju jedan student završne godine fakulteta može da dobije. Takođe je stava da su Mladi lideri najbolja šansa za Deltu da na vreme prepozna i obuči najkvalitetniji kadar u državi.\nDanilo Popović – Rođen 11.10.1997. godine u Beogradu. Posle završetka XIII beogradske gimnazije, upisuje Ekonomski fakultet u Beogradu, smer Međunarodna ekonomija i spoljna trgovina i diplomira među prvima u generaciji. Tokom osnovnih studija radi na organizaciji raznih manifestacija i na promociji istih preko društvenih mreža. Master studije upisuje na istom fakultetu, smer Poslovno upravljanje – Strategijski finansijski menadžment. Tokom master studija radio je u Ministarstvu kulture i informisanja Republike Srbije u sektoru za ekonomsko-finansijske poslove. Na tom poslu bio je zadužen za dinarska i devizna plaćanja, a učestvovao je u izradi finansijskog plana Ministarstva. U slobodno vreme voli da provodi vreme s porodicom i prijateljima, putuje, gleda filmove i serije, prati sport i da čita knjige o istoriji. Tečno govori engleski jezik i poznaje osnove nemačkog jezika. Program Mladi lideri vidi kao šansu za razvoj lične karijere, kao i veliku perspektivu za profesionalni napredak.\nDimitrije Aleksić – Rođen je 18.02.1997. u Požarevcu. Osnovnu školu, kao i Požarevačku gimnaziju završio je u rodnom gradu, a zatim upisuje Fakultet bezbednosti u Beogradu 2015. godine. Na fakultetu je diplomirao 2020. Trenutno je master student programa Međunarodne bezbednosti na Fakultetu političkih nauka. Polaznik je 28. generacije Studija budućnosti Beogradske otvorene škole. Tokom studija je četiri godine bio član Studentskog parlamenta, a funkciju Studenta prodekana obavljao je u periodu 2017-2018. godine. Učestvovao je i organizovao veliki broj konferencija, seminara i drugih događaja iz oblasti bezbednosti i studentskog aktivizma. Leto 2019. godine proveo je u SAD-u na Work & Travel programu. Aktivno se bavio karateom više od 10 godina, i nastupao je za kadetsku i juniorsku reprezentaciju Srbije. U slobodno vreme se rekreativno bavi karateom i fudbalom, učestvuje u kvizovima, putuje, istražuje prirodu, gleda serije i čita. Tečno govori engleski jezik, služi se italijanskim, i poznaje osnove španskog.\nDušan Kovačević – Rođen 07.02.1996. godine u Novom Sadu. Nakon završene osnovne škole, upisuje srednju školu ,,Rabun Gap’’ u Americi. Po završetku srednje škole dobija košarkašku stipendiju i nastavlja svoje obrazovanje na Davidson College u Charlotte-u, Severna Karolina. Na osnovnim studijama opredeljuje se za smer sociologija i učestvuje u nekolicini vannastavnih aktivnosti. Nakon uspešno završenih osnovnih studija, dobija priliku da postane asistent košarkaških operacija za Charlotte Hornets-e. Posle skoro deset godina vraća se u Srbiju, gde upisuje master studije na Fakultetu tehničkih nauka u Novom Sadu, smer Projektni menadžment. U slobodno vreme voli da putuje, čita, bavi se različitim sportovima i provodi vreme sa porodicom i bliskim prijateljima. Program Mladi lideri vidi kao priliku za usavršavanje i lični i poslovni napredak.\nDušica Vidaković – Rođena 19.03.1997. godine u Loznici. Osnovnu školu i gimnaziju završava u Malom Zvorniku nakon čega upisuje Ekonomski fakultet u Beogradu, smer marketing. Jedan je od prvih koordinatora Kreativnog centra Univerziteta u Beogradu, pokrenutog u okviru evropskog projekta Erazmus+ i Centra za saradnju sa privredom Ekonomskog fakulteta u Beogradu. Već u ranim godinama studija ulaže napore u izgradnju svoje profesionalne karijere obavljanjem poslova iz oblasti revizije i prodaje. Višestruki pobednik u rešavanju poslovnih studija slučaja u domenu razvoja poslovanja kompanije i marketinga. Svoj početak u Delta Holdingu vezuje za program Compass kao polaznik druge generacije. Slobodno vreme posvećuje porodici, prijateljima, putovanjima, kviling tehnici i odbojci. Pronalazi čvrstu vezu između sporta i poslovnog okruženja jer smatra da sport pokazuje način na koji komuniciramo sa svojim saigračima, koliko je važno da poznajemo protivnika i prilagodimo strategiju. Rezultati se u oba slučaja dešavaju unutar tima a jedino timovi prave velike uspehe.\n„Kada postane jasno da su ciljevi nedostižni, nemojte menjati ciljeve, promenite korake kojima ste planirali da dođete do njih.” – Konfučije\nEma Kaplani – Rođena 03. 07. 1997. u Kruševcu. Završava Gimnaziju u Kruševcu, a treću godinu provodi u Americi kao stipendista američke vlade. Nakon srednje škole, upisuje Fakultet organizacionih nauka, smer menadžment, koji završava 2020. godine. Za vreme studija bila je član organizacionog tima svetskog takmičenja u rešavanju poslovne studije slučaja Belgrade Business International Case Competition (BBICC) i učesnik Work and Travel programa. Nakon povratka sa programa pokrenula je svoj blog gde piše o putovanjima i prilikama za mlade. Tokom studija učestvovala je na brojnim takmičenjima, a kao jedan od najvećih uspeha izdvaja ulazak u polufinale takmičenja WIZZ Air Youth Challenge i prezentovanje rešenja top menadžmentu kompanije. U slobodno vreme voli da putuje, boravi u prirodi, trenira i provodi vreme sa porodicom i prijateljima. Tečno govori engleski jezik za koji poseduje Kembridžov sertifikat CAE, a poznaje osnove francuskog i italijanskog jezika. Program Mladi Lideri vidi kao odličan početak profesionalne karijere i priliku za učenje.\nEmilija Bauer – Rođena 06.10.1994. godine u Beogradu. Preselila se u Singapur sa porodicom 2000. godine i tamo živela 8 godina pre nego što se preselila u Ujedinjene Arapske Emirate 2008. godine. Nakon završetka internacionalne srednje škole u Abu Dabiju, upisuje Glion u Švajcarskoj, smer hotelijerstvo. Tokom studija završava dve prakse – prva u Hotelu Jumeirah Etihad Towers u F&B sektoru, a druga u kompaniji Etihad Cargo u okviru sektora za projektni menadžment i prodaju. Po završetku studija, vratila se u Emirate i zaposlila u kompaniji za organizaciju događaja RedFilo, gde je u periodu od tri godine napredovala od junior pozicije do menadžera. U slobodno vreme voli da putuje, gleda filmove, igra tenis i provodi vreme sa porodicom i prijateljima. Tečno govori engleski jezik i ima osnovno znanje francuskog i španskog jezika. Nada se da će se razvijati i definisati svoj put karijere u okviru programa Mladi lideri.\nJelena Pop-Konstantinović – Rođena 14.06.1996. godine u Beogradu. Nakon završetka prirodno-matematičkog smera u Prvoj beogradskoj gimnaziji, upisuje Mašinski fakultet u Beogradu. Zvanje Mašinskog inženjera stiče 2018. godine, kada upisuje i Master studije na istom fakultetu. Kao veliki ljubitelj automobila i automobilske industrije, odlučuje se za smer Motorna vozila. Tokom studija honorarno radi u prodaji za renomirani modni brend, gde stiče prva radna iskustva. Uči o odnosu sa mušterijama, internoj i eksternoj komunikaciji, timskom radu, kao i radu pod pritiskom.\nU slobodno vreme voli da putuje, uživa u gastronomskom turizmu. Sa prijateljima i porodicom uziva u društvenim igrama. Za sebe kaže da je kreativna, organizovana i odgovorna osoba. Program Mladi lideri vidi kao odličan način da stekne nova znanja i veštine, kao i da unapredi već postojeće.\nJelena Stanković – Rođena 3.1.1997. u Leskovcu. Nakon završetka prirodno-matematičkog smera Gimnazije u Lebanu, upisuje Fakultet organizacionih nauka, smer Informacioni sistemi i tehnologije. Tokom studija aktivno učestvuje na studentskim takmičenjima u rešavanju studije slučaja i na raznovrsnim studentskim seminarima iz oblasti marketinga, pokretanja malih biznisa i očuvanja životne sredine. Četvorogodišnji je polaznik Istraživačke stanice Petnica na seminaru lingvistike. Objavljuje dva istraživačka rada i predstavlja ih na konferenciji mladih naučnika ,,Korak u nauku“. Uživa baveći se umetnošću, od malena pohađa časove plesa i glume, voli poeziju i dobra je u kazivanju iste, svira klavir i zaljubljenik je u filmove i pozorište. Tečno govori engleski jezik. Kako smatra da je okruženje ono što nas oblikuje i da je bitno sa kime imamo prilike da radimo i ko nas usmerava, Mlade lidere vidi kao priliku da uči od najboljih, radi na velikim projektima i sagleda poslovanje iz neke druge vizure.\nJovan Stošić – Rođen 14.05.1995. u Ćupriji. Završio Gimnaziju u Ćupriji, a zatim upisuje Poljoprivredni fakultet, smer Fitomedicina, na Univerzitetu u Beogradu, koji završava kao student generacije, sa prosečnom ocenom 9,93. Master studije Održive poljoprivrede upisuje 2018. godine na Mediteranskom agronomskom institutu (CIHEAM-MAICh) na Kritu, u Grčkoj. Ima iskustva u radu sa fitopatogenim virusima i bakterijama u molekularnoj laboratoriji. Primalac je stipendije za izuzetno nadarene studente koju dodeljuje Ministarstvo prosvete Republike Srbije. Svoje slobodno vreme voli da provodi u prirodi, na pešačenju, kampovanju i pecanju. Tečno govori engleski jezik, a poznaje i osnove nemačkog, ruskog i grčkog jezika. Program Mladi lideri za njega predstavlja odličnu priliku za sticanje znanja i veština u raznim sferama agrobiznisa.\nJovana Tešanović – Rođena 03.02.1994. godine u Beogradu. Nakon završetka Prve beogradske gimnazije, upisuje Pravni fakultet u Beogradu, smer Međunarodno pravo. Tokom studija bila je učesnik Vis Moot internacionalnog takmičenja kao i Ace the Case takmičenja u kompaniji KPMG.\nKao nosilac Erasmus+ stipendije provela je godinu dana u Španiji, Malaga. Za vreme studija učestvovala je na Work and Travel programu, bila aktivno angažovana kroz brojne prakse i volonterski rad. U slobodno vreme voli da čita, provodi vreme sa porodicom i prijateljima, ide na ples i slika. Tečno govori engleski, španski i nemački i koristi se italijanskim jezikom.\nProgram Mladi lideri vidi kao odličnu priliku za napredovanje i usavršavanje kako na profesionalnom tako i na ličnom planu.\nJovana Ušjak – Rođena 23.03.1995. godine u Novom Sadu. Nakon završetka gimnazije „Svetozar Marković“ upisuje studije na Poljoprivrednom fakultetu, smer voćarstvo i vinogradarstvo. Tokom studija završava obuku za sušenje voća u Laboratoriji za biosistemsko inžinjerstvo i biva angažovana kroz brojne prakse na oglednom polju fakulteta. Učestvuje na programu „Work and Travel“ gde usavršava engleski jezik. Pored engleskog, služi se španskim i poznaje osnove ruskog jezika. U slobodno vreme voli da trenira, boravi u prirodi i provodi vreme sa porodicom. Program Mladi lideri vidi kao priliku da pored ličnog i profesionalnog razvoja, bude deo inovacija i promena koje idu u korak sa svetskim trendovima.\nKatarina Ivanković – Rođena 24.6.1997. godine u Paraćinu, gde završava i Gimnaziju 2016. godine. Nakon završetka srednje škole, upisuje Fakultet za specijalnu edukaciju i rehabilitaciju, smer Prevencija i tretman poremećaja ponašanja, na kom diplomira 2020. godine kao najbolji student i stiče zvanje diplomiranog defektologa. Tokom studija volontira i obavlja prakse u vladinom i nevladinom sektoru, u Centru za pozitivan razvoj dece i omladine, Centru za integraciju mladih, Vaspitno-popravnom domu u Kruševcu i Čovekoljublju, dobrotvornoj organizaciji Srpske pravoslavne crkve. Učestvuje u brojnim seminarima i edukacijama namenjenim stručnjacima koji rade sa marginalnim grupama. Na završnoj godini osnovnih studija objavljuje rad za potrebe Konferencije studenata specijalne edukacije i rehabilitacije. Primalac je republičke stipendije. Master studije, koje trenutno pohađa, 2020. godine upisuje na Fakultetu organizacionih nauka, na smeru Menadžment ljudskih resursa. Tečno govori engleski jezik. Slobodno vreme provodi sa porodicom i prijateljima, strastveni je bibliofil i filmofil. Program Mladi lideri vidi kao priliku da na najboljem mestu, uz podršku iskusnih stručnjaka, započne svoj karijerni put i razvije veštine po kojima su zaposleni u Delta Holdingu prepoznatljivi.\nKristina Đorđević – Rođena 27.04.1998. u Beogradu. Nakon završetka Devete gimnazije „Mihailo Petrović Alas“ 2017. upisuje Fakultet organizacionih nauka, smer Informacioni sistemi i tehnologije. Tokom studija angažuje se u radu studentskih organizacija i realizaciji studentskih projekata. Radila je kao član tima za odnose sa javnošću, a zatim i kao lider tog tima. Pored toga, angažovala se i u radu tima za IT i dizajn gde je najviše radila na promociji studentskih projekata. Takođe je radila na projektu mentorstva, gde je mlađim kolegama prenela svoje iskustvo i dala smernice vezane za studije. U slobodno vreme voli da putuje, trenira i provodi vreme sa porodicom i prijateljima. Program Mladi lideri vidi kao idealnu priliku za mlade ljude bez iskustva da otpočnu svoj profesionalni razvoj, nauče mnogo novih stvari i pronađu se u poslovnom svetu.\nKristina Stevanović – Rođena 27.09.1996. godine u Užicu. Nakon završetka Ekonomsko-trgovinske škole u Sopotu, upisuje Ekonomski fakultet u Beogradu na smeru Trgovinski menadžment i marketing. Tokom studija postaje član omladinske organizacije Ekof Media Grupa, u kojoj nakon dve godine postaje tim lider u sektoru za digitalni marketing. U istoimenoj organizaciji zajedno sa timom organizuje niz projekata kao što su Belgrade Youth Fair, Future is NOW i Start Now.\nOsobine i veštine kao što su strpljenje, odricanje, posvećenost i rad sticala je kroz dugogodišnje bavljenje ritmičkom gimnastikom. Tokom 9 godina učestvuje na raznim državnim i međunarodnim takmičenjima gde osvaja brojne nagrade. Slobodno vreme koristi za čitanje knjiga, gledanje filmova i serija i uživanje sa prijateljima i porodicom. Program Mladi lideri vidi kao mogućnost za sticanje i razvoj novih veština i znanja, kao i za napredovanje i uspešan početak karijere.\nLazar Novaković – Rodom iz Beograda, nakon završene Sportske gimnazije u Beogradu, upisuje Poljoprivredni fakultet usmerenja Poljoprivredne tehnike. Trenutno je na master studijama Biotehnickog i informacionog inženjeringa. Kao neko ko je dva puta bio učesnik Work and Travel programa, služi se višim nivoom engleskog jezika, naročito u komunikaciji. Od malena se bavi hokejom na ledu, što je doprinelo tome da osećaj za timski duh i rad u timu budu veoma razvijeni. Slobodno vreme koristi, koliko za sport, toliko i za čitanje, a kako kaže, najviše iz oblasti popularne psihologije koje smatra da će mu pomoći da unapredi prodajne sposobnosti. Iz tog razloga, pružena mu je šansa da radi u prodaji semena, a za program Mladih lidera prijavio se jer ga vidi kao dobru priliku za lično usavršavanje i profesionalni napredak.\nLazar Šćekić – Rođen 08.06.1994. godine u Novom Pazaru. Nakon završetka Gimnazije u Raški, upisuje Fakultet organizacionih nauka, smer Menadžment i organizacija. Na istom fakultetu 2018. godine upisuje master program Upravljanje ljudskim resursima u trajanju od godinu dana. Za vreme studija bio je aktivno angažovan kroz brojne prakse i rad u Studentskom domu. Slobodno vreme provodi sa porodicom i prijateljima, voli da putuje, da se upušta u razne avanture adrenalinskog karaktera, trenira i svira gitaru. Tečno govori engleski jezik. Program Mladi lideri vidi kao priliku za lični i profesionalni napredak kao i za dalje usavršavanje.\nMarija Nedić – Rođena 30.09.1996. u Beogradu, gde je završila osnovnu školu i potom upisala Filološku gimnaziju, smer za španski jezik. Nakon toga dobila je stipendiju za osnovne studije od Univerziteta u Tilburgu, u Holandiji, gde je naredne tri godine živela i studirala Organizacione nauke. Na fakultetu je bila član studentskog udruženja „POLIS“ sa kojim je organizovala mnogobrojne konferencije, obuke, humanitarne događaje i putovanja. Po povratku u Beograd obavila je profesionalne prakse u firmama Frikom i Partneri Srbija, gde je stekla nova iskustva i veštine. Tečno govori engleski i španski jezik i ima dugogodišnje iskustvo u držanju privatnih časova. Sportski je orijentisana, bavila se atletikom i ritmičkom gimnastikom, a više od 10 godina bila je aktivna takmičarka u plivačkom klubu „Partizan“. Vozi snoubord. Slobodno vreme najviše provodi sa prijateljima i porodicom. Veliki je ljubitelj životinja, i jedan od najvećih hobija joj je kinologija; pored toga voli da čita, putuje i trenira. Program Mladi lideri vidi kao privilegiju i prozor u poslovni svet i jedinstvenu priliku za sticanje novih znanja i iskustava, kao i usavršavanje postojećih veština.\nMarijana Adžić – Rođena 25.12.1997. godine u Čačku. Nakon završene srednje Ekonomske škole u Ivanjici, upisuje Poljoprivredni fakultet, smer Agroekonomija. Zvanje diplomiranog agroekonomiste stiče u 2020. godini, kada i upisuje master studije na istom fakultetu, modul Upravljanje finansijama u agrobiznisu. Po završetku osnovnih studija, obavila je stručnu praksu u Opštini Ivanjica u sektoru za poljoprivredu i zaštitu životne sredine. Kroz vannastavne aktivnosti tokom studija dobila je priliku za upoznavanje i rešavanje mnogih inovativnih projekata. Stipendista je Fonda za mlade talente. Polaznik je prve generacije edukativnog programa ’’Compass’’, gde je bila i koordinator tima druge generacije. Dugogodišnje bavljenje odbojkom ju je naučilo da se problemi lakše rešavaju u timu i da je isključivo dobar rezultat proizvod napornog rada. Za sebe kaže da je ambiciozna, uporna, kreativna i odgovorna osoba. Program Mladi lideri vidi kao idealnu priliku za primenu teorijskog znanja u praksu, kao i priliku za dodatnim usavršavanjem iz oblasti koje je zanimaju.\n„Ne ograničavaj svoje izazove, izazovi svoje granice.’’\nMarina Stojanović – Rođena 06.12.1995. u Nišu. Nakon završetka gimnazije „Bora Stanković“, upisuje Akademiju Tehničko-Vaspitačkih strukovnih studija u Nišu, smer Savremene računarske tehnologije.\nNa Akademiji 2019. godine postaje član Apps Team-a u okviru Samsung Apps Laboratorije. Učestvovala je u velikom broju konferencija i seminara iz oblasti informacionih tehnologija. U slobodno vreme voli da čita knjige o psihologiji i ekonomiji, provodi vreme sa prijateljima i putuje, interesuje se za umetnost i fotografiju. Tečno govori engleski jezik. Program Mladi lideri vidi kao priliku za usvajanje novih veština i znanja neophodnih za uspeh i održivi razvoj na domaćoj poslovnoj sceni, nezavisno od industrije, shodno principu poslovanja Delta Holdinga.\nMark Jack Bouchakian – Rođen 04.06.1995. godine u Los Anđelesu. Do sestog razreda išao u privatnu jermensku školu “AGBU Manoogian Demirdjian” u Los Anđelesu. Nakon toga se preselio u Srbiju, gde je završio osnovu školu “Ruđer Bošković” u Beogradu. Nakon završetka Sedme beogradske gimnazije, upisao Elektrotehnički fakultet, na odseku za Softversko inženjerstvo. Na istom fakultetu 2019. godine upisuje master studije na odseku za Softversko inženjerstvo, koje je završio 2020. godine sa prosekom 9.14. Za vreme studija, imao je dve prakse u Londonu i jednu praksu u Beogradu. Tokom 2019. godine bio je menti u programu “Young Leaders” čiji organizator je Američka privredna komora. Tečno govori engleski i srpski jezik, služi se sa jermenskim i poznaje osnove francuskog jezika. Kao putnik, preleteo je Atlantski okean preko 100 puta, da bi bio sa familijom i prijateljima koji se nalaze na obe hemisfere. Njegov cilj u životu je da učini svet boljim mestom sa inovacijama i tehnologijom.\nMarko Čakarević – Rođen 26.12.1997. godine u Čačku. Nakon završetka Ekonomske škole Čačak, upisuje Saobraćajni fakultet u Beogradu, smer telekomunikacije. Za sebe kaže da je komunikativna, odgovorna i smirena osoba. Trenirao je karate 6 godina (vicešampion Srbije i Crne gore) i džudo 3 godine. U slobodno vreme rekreativno igra fudbal i košarku, a takođe voli i da učestvuje u pub kvizovima. Jedna od vannastavnih aktivnosti mu je upravo bila organizacija Pub kvizova na Saobraćajnom fakultetu, od kojih su neki bili humanitarnog karaktera. Tečno govori engleski jezik i služi se nemačkim. Program Mladi lideri vidi kao šansu za lično i profesionalno usavršavanje, kao i najbolji način za započinjanje karijere.\nMarko Pena – Rođen 12.03.1996. godine u Vrbasu. Završio osnovnu školu „Vuk Stefanović Karadžić“ u Crvenki. Nakon završene srednje Ekonomsko trgovinske škole u Kuli 2015. godine upisuje Poljoprivredni fakultet univerziteta u Novom Sadu smer fitomedicina. Za vreme studija učestvovao je na Work and Travel porgramu i bio član medjunarodne humanitarne organizacije Lions International. Tečno govori engleski jezik. U slobodno vreme se čita knjige, najčešće iz oblasti istorije i bavi se rukometom gde je, posle kraće igračke karijere, postao rukometni sudija.\nMarko Protić – Rođen 15.05.1995. godine u Čačku. Nakon završetka Srednje ekonomske škole u Guči, upisuje Poljoprivredni fakultet u Zemunu, smer Melioracije zemljišta. Za vreme studija bio angažovan na stručnim praksama i radio kao fotograf i snimatelj. U slobodno vreme čita, vozi bicikl, trči maratone, provodi vreme sa prijateljima i putuje. Govori engleski jezik i poznaje osnove ruskog. Program Mladi lideri vidi kao sjajnu šansu da mladi ljudi bez iskustva pokažu svoje potencijale.\nMarko Tomović – rođen 30.04.1998. godine u Beogradu. Nakon završetka XIII beogradske gimnazije, upisuje Univerzitet Union – Nikola Tesla, smer menadžment nekretnina. Tokom studija učestvuje na Work and Travel programu, osniva firmu za kratkoročno izdavanje nekretnina, čime se bavio neko vreme. Nakon toga polaže za licencu profesionalnog upravnika (zgrada i ulaza) pri PKS, a zatim osniva firmu koja se tom delatnošću i bavi. Slobodno vreme provodi sa porodicom i prijateljima, gleda filmove i serije, prati događaje u svetu i čita knjige. Program Mladi lideri vidi kao odličnu priliku za razvoj poslovnih sposobnosti, sticanje kvalitetnih poznanstava i veliku perspektivu za profesionalni napredak.\nMaša Plješković – Rođena 19.05.1995. godine u Moskvi, gde je završila osnovnu i srednju školu. Nakon završetka srednje škole, upisuje Hotel Menadžment u Les Roches Jin Jiang u Kini. Studirala je u tri države i završila stručne prakse u svetski poznatim hotelskim lancima na Maldivima i u SAD-u. Početkom 2017. godine postaje član međunarodnog hotelijerskog društva Eta Sigma Delta i sredinom godine stiče zvanje Bachelor of Arts in Hospitality Management u Čikagu. Trenutno je na master studijama u okviru programa EU Business School u Minhenu i piše diplomski rad u oblasti Međunarodnog Marketinga. Tečno govori ruski i engleski jezik. Program Mladi lideri vidi kao mogućnost da stekne nova znanja, veštine, poznanstva i da iskusi život u Srbiji.\nMihailo Kaplanović – Rođen 22.12.1993. godine u Beogradu. Nakon završetka Šeste beogradske gimnazije, upisuje Ekonomski fakultet u Beogradu, smer Menadžment, a poslednju godinu osnovnih studija završava na Poslovnom fakultetu u Beogradu, univerziteta Singidunum, na smeru Finansije i bankarstvo. Za vreme studija, završava Srpsku vinsku akademiju u Beogradu, i Austrijsku vinsku akademiju u Rustu, sa izvanrednim uspehom, kao jedan od najboljih u klasi i dobija WSET3 (Wine & Spirit Education Trust) diplomu. Učesnik je mnogih kurseva i predavanja, a bio je i mentor i organizator na FINIZ Međunarodnoj konferenciji, kao i na Svetskoj nedelji novca 2018. i 2019. godine. U slobodno vreme uživa u provođenju vremena sa porodicom i prijateljima, a voli i da trenira, čita, igra šah, a koristi i svaki momenat da putuje. Tečno govori engleski i francuski jezik, i poznaje osnove nemačkog. Smatra da je program Mladi lideri najbolji program za usavršavanje, sticanje znanja i iskustva, kao i za profesionalni i lični razvoj.\nMitar Stanojević – Rođen 13.06.1996. godine u Beogradu. Nakon završene Sportske gimnazije u Beogradu, kao stipendista Univerziteta, upisuje osnovne studije Univerziteta Texas San Antonio u Americi, program finansija i biznis administracije. Četiri godine studijskog programa završava za tri godine, kao dobitnik Conference USA akademske medalje i sve tri godine se nalazi na Commissioner΄s Honor Roll listi. Nakon završenih osnovnih studija, kao stipendista Univerziteta, master studije iz ekonomije završava na Durham Univerzitetu u Engleskoj. Tokom studija bio je aktivno angažovan kroz prakse i rad u oblasti brokerskih poslova, trgovanja hartijama od vrednosti i berzanskom robom, kao i na analizi finansijskih izveštaja. Kao član Investicionog kluba Univerziteta uspešno vodi portfolio hartija od vrednosti kluba. Aktivno je igrao košarku za univerzitete gde je studirao i bavio se trenerskim poslovima i dobrotvornim radom. U slobodno vreme se bavi grafikom i istorijom, voli da putuje, da provodi vreme sa porodicom i prijateljima, ide u pozorište, čita knjige i trenira. Tečno govori engleski jezik. Program Mladi lideri vidi kao priliku za usavršavanje, lični i profesionalni napredak.\nMladen Terzić – Rođen 12.01.1996. godine u Kraljevu, gde je završio Gimnaziju. U Beogradu upisuje Saobraćajni fakultet, smer poštanski saobraćaj i mreže gde je trenutno student master studija. U toku studija bavi se velikim brojem nastavnih i vannastavnih aktivnosti uglavnom vezanih za primenu novih tehnologija u saobraćaju i optimizaciji sistema. Primalac je nekoliko stipendija od kojih i stipendija za izuzetno nadarene studente. U slobodno vreme voli da igra fudbal, košarku, vozi bicikl, čita knjige i gleda filmove i serije. Program Mladi lideri vidi kao odličan početak profesionalne karijere i priliku za sticanje znanja i usavršavanje na različitim poljima.\nNemanja Anđelović – Rođen 1.11.1994. godine u Pančevu. Nakon završetka Mašinske škole u Pančevu smer Kompjutersko konstruisanje, upisuje Visoku školu za informacione tehnologije “ITS“, smer Računarska multimedija. Tokom studija stiče Autodesk licence za 3D modelovanje i projektuje razne modele za američko tržište kao i aplikacije za brojne inostrane klijente. U slobodno vreme voli da putuje i trenira. Tečno govori engleski jezik i poznaje osnove španskog. Program Mladi lideri vidi kao odličnu priliku za usavršavanje i napredak.\nNemanja Gojović – Rođen 20.09.1997. u Beogradu. Nakon završetka XIII beogradske gimnazije, 2016. upisuje Fakultet organizacionih nauka u Beogradu, smer Informacioni sistemi i tehnologije. Tokom studija pohađa brojne radionice i gostujuća predavanja. Radio je pri IT sektoru u organizaciji Evropskog prvenstva u košarci za žene 2019. i kvalifikacijama za OI 2020. održanima u Beogradu. Na tim poslovima je bio zadužen za konfigurisanje mreže, umrežavanje računara i IT podršku. Takođe, aktivno radi i kao košarkaški sudija. U slobodno vreme voli da se bavi sportom, provodi vreme sa porodicom i prijateljima i putuje. Tečno govori engleski jezik i služi se nemačkim jezikom. Program Mladi lideri smatra velikom šansom za razvoj lične karijere, učenje, napredak i pronalaženje u profesionalnom smislu.\nNikola Nenadović – Rođen je 21.07.1995. godine u Beogradu. Završio Farmaceutsko-fizioterapeutsku školu. Tokom školovanja, dve godine je bio predsednik parlamenta i deo Unije srednjoškolaca Srbije. Srednju školu završava kao sportista generacije i odličan đak. Trenutno apsolvent na Kriminalističko-policijskoj akademiji , smer Osnovne akademske studije kriminalistike. U toku studija predstavljao Srbiju i KPA na vatrogasnoj olimpijadi u Austriji i položio stručni ispit za protivpožarnu zaštitu. Aktivno se bavi ragbijem, kao član Ragbi kluba Partizan. Predstavljao Srbiju na Evropskom prvenstvu za juniore u Francuskoj kao i na Evropskim prvenstvima u seniorskoj kategoriji u Sarajevu i u Beogradu. Komunikativan, sposoban, timski igrač, uporan, principijelan i spreman da se konstantno usavršava. Govori engleski, a poznaje osnove španskog i nemačkog jezika. Voli da putuje, trči i skija. Zanimaju ga istorija, psihologija i pravo, a slobodno vreme uglavnom provodi u prirodi sa prijateljima i porodicom. Program Mladi lideri vidi kao priliku da proširi svoje znanje i napreduje na ličnom i profesionalnom planu.\n„Per aspera ad astra“.\nNikola Pešić – rođen 31.05.1995. godine u Novom Sadu. Nakon završetka gimnazije “Isidora Sekulić” u Novom Sadu, kao košarkaški stipendista odlazi na studije Agroekonomije na Truman State Univerzitet, SAD. Za vreme studija je aktivan član univerzitetske košarkaške ekipe i Komiteta za razvoj studenata sportista. Po završetku studija 2019. godine odlazi u Kinu kako bi se profesionalno bavio košarkom. Tokom boravka u Kini radi i kao predavač engleskog jezika. Nakon povratka u Srbiju preuzima ulogu posrednika između privatne škole stranih jezika u Kini i predavača u Srbiji. Tečno govori engleski, služi se španskim i vlada osnovama nemačkog jezika. U slobodno vreme voli da putuje, čita i provodi vreme sa porodicom i prijateljima. Interesuje se za sport i aktivno se bavi košarkom. Program Mladi Lideri vidi kao jedinstvenu priliku da stekne nove veštine i usavrši već postojeće.\nNikola Sekulić – Rođen 21.05. 1998. godine u Somboru. Nakon završetka gimnazije „Veljko Petrović“ u Somboru, upisuje Fakultet tehničkih nauka u Novom Sadu, na smeru Saobraćaj i transport. Na istom fakultetu dobija nagradu od Univerziteta u Novom Sadu za izvaredan uspeh u toku studija (10.0) 2018. godine. Godinu dana kasnije je dobitnik stipendije Calsberg i Dunđerski fondacije za najbolji uspeh na smeru. Član studentskog parlamenta Univerziteta Novog Sada od 2020. godine, a uskoro će biti imenovan za člana Saveta Univerziteta Novog Sada. U slobodno vreme voli da putuje, druži se sa prijateljima i porodicom, gleda sport i rekreativno se bavi njime. Za program Mladi lideri prijavio se iz želje da uči i napreduje jer to vidi kao priliku da napreduje u poslovnom svetu.\nNikola Vlaović – Rođen 15.12.1997. godine u Novom Sadu. Nakon završene Srednje ekonomske škole „Svetozar Miletić,“ upisuje Lindenwood Univerzitet u Sjedinjenim Američkim Državama. Tokom studija je aktivno igrao fudbal za tim sa univerziteta i bio član raznih klubova na univerzitetu, kao što su „Asocijacija internacionalnih studenata – Globe“ i “Leadership Club.” U slobodno vreme voli da gleda košarku i fudbal, putuje i provodi vreme sa prijateljima. Tečno govori engleski jezik i poznaje osnove nemačkog. Od programa Mladi lideri očekuje da usvoji razna znanja i napreduje na ličnom i profesionalnom planu.\nOlivera Glišović – Rođena 18.8.1996. godine u Čačku. Nakon završene Gimnazije u Čačku, 2015. godine upisuje Tehnološko-metalurški fakultet u Beogradu, smer Hemijsko inženjerstvo, usmerenje Hemijsko procesno inženjerstvo. Na istom fakultetu 2019. godine upisuje master studije na smeru Hemijsko inženjerstvo i uspešno ih završava 2020. Tokom studija pohađala je nekoliko programa stručnih praksi, bila uključena u vannastavne aktivnosti na fakultetu i angažovana u omladinskim zadrugama. Primalac je Dositejeve stipendije fonda za mlade talente. Dugo se aktivno bavila folklorom. Svoje slobodno vreme najviše voli da provodi sa porodicom i prijateljima. Voli da putuje, čita, gleda filmove i serije, prati sport. Tečno govori engleski jezik i poznaje osnove italijanskog jezika. Program Mladi lideri vidi kao odličnu šansu za sticanje neophodnog iskustva i profesionalno usavršavanje.\nOlivera Nedić – Rođena 21.01.1996. u Vukovaru gde je završila osnovnu i srednju školu. Nakon završene gimnazije, upisuje Pravni fakultet u Novom Sadu tokom kojeg obavlja stručnu praksu u Osnovnom i Višem sudu kao i u Osnovnom i Višem javnom tužilaštvu u Novom Sadu. Bila je polaznik Klinike za borbu protiv trgovine ljudima. Kapiten je ženskog košarkaškog tima, aktuelnog šampiona Pravnijade, Ekonomijade i Menadžerijade. Program Mladi lideri vidi kao šansu za uspešan početak karijere. Tečno govori engleski jezik, a služi se nemačkim i španskim.\nSlađa Panić – Rođena 01.02.1995. godine u Novom Sadu. Nakon završene STŠ „Mileva Marić“ upisuje iste godine Fakultet tehničkih nauka smer Industrijsko inženjerstvo, usmerenje kontrola kvaliteta i logistika. Na Fakultetu tehničkih nauka 2020. godine upisuje master na istom smeru. Za vreme osnovnih studija učestvovala u programu Work and Travel, gde je 5 meseci provela na Aljasci. U slobodno vreme voli da čita, trenira, pohađa časove plesa, putuje, slika, provodi vreme sa porodicom i prijateljima. Poseduje znanje engleskog jezika. Prijavila se za program Mladi lideri kako bi stekla nova iskustva, unapredila sebe i stekla nova znanja.\nStefan Damjanović – Rođen 13.07.1995. godine u Beogradu. Nakon završetka Treće beogradske gimnazije upisuje Ekonomski fakultet u Beogradu, smer Međunarodna ekonomija i spoljna trgovina. Tokom trajanja studija 4 godine se bavio poslom turističkog vodiča, nekoliko meseci bio je član Marketing tima Ekonomskog fakulteta. Takođe, bio je i stalan član studentskog parlamenta i brojnih komisija za unapređenje rada na fakultetu. Nekoliko meseci proveo je i kao saradnik za kriptovalute. U slobodno vreme voli da putuje, sluša muziku, gleda filmove i serije, uživa sa porodicom i prijateljima. Veliki je ljubitelj sporta. Tečno govori engleski jezik, a služi se i ruskim jezikom. Program Mladi lideri vidi kao idealan početak u karijeri mladog i ambicioznog čoveka.\nStrahinja Nešić – rođen 16.02.1996. godine u Beogradu. Nakon završene XII beogradske gimnazije upisuje Poljoprivredni fakultet u Beogradu, na smeru Fitomedicina. Nakon završenih studija u roku, 2019. godine nastavlja master studije na istoimenom smeru i opredeljuje se za grupu predmeta pesticidi.\nZa vreme studija dobija poziv od Instituta za zaštitu bilja i životne sredine – INEP i biva angažovan na istraživanju u cilju smanjenja populacije glodara. Primalac je državne stipendije tokom II i III godine studija. U slobodno vreme trenira, čita i upoznaje se sa ekonomijom i finansijama jer mu je to najveća strast posle poljoprivrede. Tečno govori engleski jezik. Program Mladi lideri vidi kao izuzetnu šansu za ostvarivanje neophodne samostalnosti u poslu i dalje lično i profesionalno usavršavanje.\nStrahinja Sekulić – Rođen 11.10.1998. godine u Somboru. Nakon završetka Srednje ekonomske škole u Somboru, upisuje Poljoprivredni fakultet u Novom Sadu, smer Agroekonomija. Od druge godine primalac republičke stipendije, kao i dobitnik nekoliko nagradnih putovanja od strane Poljoprivrednog fakulteta za ostvaren uspeh. Za vreme studija bio aktivno angažovan kroz brojne prakse i rad u preduzeću „Zrno Agrar“ d.o.o. U slobodno vreme voli da se bavi sportom, putuje, čita i provodi vreme sa porodicom i prijateljima. Tečno govori engleski jezik, a poznaje i osnove nemačkog jezika. Program Mladi lideri smatra prilikom za učenje i lično i profesionalno usavršavanje.\nTeodora Martić – Rođena 27. avgusta 1997. godine u Novom Sadu. Nakon završene srednje ekonomske škole upisuje Fakultet tehničkih nauka, smer Inženjerski menadžment. U četvrtoj godini uže se fokusira na Informacioni menadžment u skladu sa njenim interesovanjima. Tokom studiranja bila je primalac Republičke, a kasnije i stipendije za izuzetno nadarene studente. Nakon diplomiranja, upisuje master studije na istom fakultetu i započinje rad u programu Mladih lidera. Veruje da će joj program doneti razne izazove, da će biti idealna prilika za učenjem, razvojem, napredovanjem i upoznavanjem novih ljudi. U slobodno vreme najviše je ispunjavaju putovanja, životinje, filmovi, knjige, kao i okruženost dobrim, ambicioznim i zabavnim ljudima.\nTijana Jeličić- Rođena 13.5.1995. godine u Novom Sadu. Nakon završetka Gimnazije „20. oktobar“ u Bačkoj Palanci, upisuje Poljoprivredni fakultet u Novom Sadu, smer fitomedicina, na kom je apsolvent. U slobodno vreme voli da putuje, čita, posećuje pozorišta i bioskope, provodi vreme sa porodicom i prijateljima. Tečno govori engleski jezik i poznaje osnove ruskog. Program Mladi Lideri vidi kao odličnu priliku za početak karijere, stvaranje poznanstava, profesionalno i lično usavršavanje.\nTijana Velimirović – Rođena 24.06.1996. godine u Beogradu, gde završava Osmu beogradsku gimnaziju, društveno jezički smer, a trenutno je apsolvent na Poljoprivrednom fakultetu u Zemunu, smer fitomedicina. Tokom studiranja interesuje se za aktuelne teme u poljoprivredi i učestvuje u različitim konferencijama i obukama u želji za stalnim unapređivanjem i sticanjem novih veština. Učesnik je programa Coca-Cola podrška mladima, gde je savladala veštine uspešne komunikacije, upravljanja projektima, vremenom i ciljevima. Polaznik je druge generacije programa Compass, gde je bila deo pobedničkog tima na studiji slučaja Sojini proteinski koncentrati. Pored poljoprivrede interesovanja su joj muzika, grafički dizajn, marketing i praćenje dešavanja u kulturi. Vredna, ambiciozna, komunikativna, spremna za timski rad ali i samostalno preuzimanje odgovornosti. Tečno govori engleski jezik i poznaje osnove nemačkog jezika. Slobodno vreme provodi sa prijateljima i porodicom.\nZorica Vasić – Rođena 26.07.1994. godine u Paraćinu, gde završava osnovnu školu i gimnaziju prirodno-matematičkog smera, učestovajući na takmičenjima iz prirodnih nauka. Kao predsednik Đačkog parlamenta gimnazije organizuje mnogobrojne aktivnosti. Upisuje Poljoprivredni fakultet smer Fitomedicina, gde je apsolvent. Tokom studija u okviru organizacije IAESTE provodi 4 meseca stručno se usavršavajući u oblasti entomologije u Bangkoku, na Univerzitetu kralja Mogkut-a. U SAD-u, na Univerzitetu A&M, stažira 10 meseci, radeći samostalno na svom naučnom projektu, i učestovajući na drugim projektima u oblasti herbologije. Učestovala je na Work and Travel programu. U slobodno vreme voli da putuje, istražuje nova mesta, druge kulture i upoznaje ljude. Tečno govori engleski, a služi se španskim i nemačkim. Program Mladi lideri vidi kao šansu za učenje, lični i profesionalni razvoj.


POČETNA ZANIMLJIVOSTI Celo selo dobilo na lotou, samo njega zaobišli milioni\nKada je na španskoj lutriji izvučen broj 58268 skoro celo selo Sodeto sa 250 stanovnika je počelo da slavi premiju od 100 miliona evra. Svi su postali dobitnici na izvlačenju takozvanog “debeljka” (el gordo) osim nesrećnog došljaka iz Grčke Kostasa Micotakisa koji nije mnogo mario za “kult lotoa” u ovom mestu pa nije ni kupio loz.\nOva nesvakidašnja situacije desila se zato što prodajna mesta Španske božićne lutrije često dobijaju svega jedan ili dva različita broja.\nMeštani su odmah izašli na trg u centru da proslave. Neke je vest zatekla na traktoru i nisu mogli da veruju dok nisu videli razdragane komšije. Žene su opsele jedinu frizerku u želji da se doteraju za televizijske kamere koje sigurno dolaze, ali je i ona uzela slobodan dan kako bi slavila.\nSeljani su, imajući u vidu da je ovo siromašan deo zemlje, svoj deo bogatstva potrošili pretežno na otplatu dugova i ulaganje u svoje farme, dok su zidari zadovoljno trljali ruke zbog onih koji su rešili da renoviraju domove.\nDok je tekao šampanjac jedini ”gubitnik” Kostas nije pao u očaj već je snimao dokumentarac o svojim komšijama pošto je po profesiji producent.\nPRETHODNI ČLANAKJavna rasprava o odlukama o taksama i naknadi u četvrtak 20. decembra\nSLEDEĆI ČLANAKIzdato UPOZORENJE RHMZ: Stiže ledena kiša, upaljen ŽUTI meteoalarm\nLoto “džoker” od 60.000 evra uplaćen u Požarevcu


21, beba, pol deteta, rast bebe, plodova voda, trudnoća po nedeljama Beograd, Srbija\nVerovatno ste se susreli s narodnim mudrostima koje "stopostotnom tačnošću" predviđaju pol deteta. Nekima je to zabavno, a nekima zna ići i na živce. Služiti se tehnikama poput - kako ste seli na salvetu, nosite li visoko ili nisko, imate li crtu ili ne, zna biti zabavno, ali ne pali baš uvek. Jeste li već odlučili želite li znati pol bebe? Čak i kada odlučite saznati pol, zapravo vam niko ne može garantovati da vas beba neće iznenaditi!\nRast više nije toliko ubrzan, ali beba postaje sve proporcionalnija i još uvek ima dosta prostora za kretanje po plodovoj vodi. Do kraja ovoga tromesečja beba će se već početi nameštati, najčešće glavom prema dole (iako se neke ne okrenu do kasnog trećeg tromesečja) i tako će ostati do porođaja. Oko 3 - 4 % beba će svojim zadnjim delom ostati položena prema Vašim leđima. Iako će se bebe sa ovakvim položajem roditi normalno, samo će mu glavica izaći zadnja, porođaj će biti dugotrajniji i sa jakim bolovima u leđima. Beba je sada teška oko 385 grama.\n20. nedelja 22. nedelja


SLOBODAN BUDAKOV | Vojvođanska Konvencija\nRizikujući da budem optužen za neskromnost, podsećam da sam na Trećoj vojvođanskoj konvenciji bio jedan od uvodničara, i da sam, obrazlažući predloženu rezoluciju, osnovni stav o tome šta Vojvodina hoće, a šta neće, sažeo u 6 reči: SA SRBIJOM – DA, POD SRBIJOM – NE! [nr] Danas Četvrta vojvođanska konvencija, predloženom Deklaracijom radikalizuje taj stav, […]\nRizikujući da budem optužen za neskromnost, podsećam da sam na Trećoj vojvođanskoj konvenciji bio jedan od uvodničara, i da sam, obrazlažući predloženu rezoluciju, osnovni stav o tome šta Vojvodina hoće, a šta neće, sažeo u 6 reči: SA SRBIJOM – DA, POD SRBIJOM – NE!\nDanas Četvrta vojvođanska konvencija, predloženom Deklaracijom radikalizuje taj stav, zahtevom da Vojvodina bude republika u sastavu Savezne, tj. Federativne republike Srbuje. O tom stavu se može raspravljati, ali bio on manje ili više radikalan, ipak ostaje samo STAV. A to nije dovoljno. Da bi on bio realizovan, treba i druge pridobiti za taj stav.\nIsto je i sa pravom. Apsolutno sam uveren, da Vojvodina ima istorijsko i stečeno pravo, da ima sopstveni, samostalno donet konstitutivni akt, na osnovu kojeg bi vršila zakonodavnu, izvršnu i sudsku vlast, ubirala prihode i raspolagala imovinom na svojoj teritoriji. Ali, IMATI PRAVO, takođe nije dovoljno.Treba i druge ubediti da priznaju to pravo. Drugim rečima, Vojvodina promenu svog ustavnog položaja ne može ostvariti sama. Biće uvek preglasavana, sve dok ne nađe sagovornike i saborce i izvan Vojvodine. Zašto ukazujem na ovo?\nDa bi se promenio ustavni položaj Vojvodine, mora se doneti nov Ustav. A da bi se promenio Ustav, neophodna je dvotrećinska većina u parlamentu Srbije. Sudeći po situaciji na političkoj sceni Srbije, nema mnogo izgleda ni sada, a verovatno ga neće biti ni posle izbora, da se ostvari takva većina. Još gore će biti, ako se takva većina, ipak postigne. Jer, tada ćemo dobiti jos gori Ustav od ovog sadašnjeg. Naime, sve dotle dok političke stranke budu imale monopol na ustavotvorstvo, Srbija neće doći do modernog, demokratskog ustava. Neophodno je ukinuti taj monopol, jer ustav nije stvar samo političkih partija, nego svih građana. Zato u ustavotvornom procesu, treba da učestvuju i druge institucuje, nevladine organizacije, stručna društva. Podsećam, da su 2005. i 2006. godine, neke nevladine organizacije i stručna udruženja, na okruglim stolovima i drugim skupovima, izričito isticali, da novi ustav treba da donese ustavotvorna skupština.\n(Lično mislim, da bismo lakše dobili sagovornike i saborce za stav da Vojvodina bude federalna autonomna pokrajina, sa zakonodavnom, izvrsnom i sudskom vlašću, sopstvenim izvornim prihodima i imovinom, sve to u sastavu Savezne Republike Srbije. O tome se, takođe, moze raspravljati, ali i to ostaje samo stav, a to, kao sto sam već rekao, nije dovoljno.)\nZbog svega toga što rekoh, predlažem da naš Koordinacioni odbor, što pre uspostavi kontakt sa pomenutim nevladinim organizacijama, radi inicijative, da se na seriji okruglih stolova, otvori ustavno pitanje i da iz toga izraste USTAVOTVORNI POKRET. Jer, 2006. godine, pomenuti skupovi su ostali međusobno nepovezani, nisu se pretvorili u akciju i zato su bili ignorisani.\nOvo sto predlažem, moglo bi možda i prikupljanjem 100.000 potpisa da prisili predsednika Republike, odnosno Skupštinu Srbije, da raspiše referendum sa postavljenim pitanjem: ”Da li ste za to da novi ustav donese ustavotvorna skupština?” Naravno, na tim okruglim stolovima, trebalo bi definisati i način izbora delegata za ustavotvornu skupštinu, s tim da on bude bitno dugačiji od izbora za parlament. To znači da bi izborne jedinice bili i univerziteti, druge naučne institucije, stručne, nevladine organizacije, sindikati i sl.\nZnam da ovo sto predlažem nije jednostavno i da će naići na otpor političkih partija, jer im baš ovakav partokratski politički sistem i te kako odgovara i braniće ga dok god mogu.\nIpak, čini mi se, da je to jedini način da dođemo do novog, modernog, demokratskog ustava. Bice potrebno mnogo napora i mnogo vremena, da se to ostvari, ali vredi se potruditi.\nNemam iluzija, da ćemo, u kontaktima sa tim snagama, sve njih pretvoriti u autonomaše, ali to su ipak ljudi, sa kojima se može razgovarati na osnovu argumenata, a ne na osnovu apriornih diskvalifikacija. Mislim, ne samo na položaj Vojvodine, nego i na opšta prava građana, da utiču na odluke vlasti i na kontrolu tih odluka, na položaj i prava opština i mesnih zajednica, na regionalizaciju i na sve drugo što je loše rešeno u sadašnjem Ustavu. Takođe, nemam iluzija da ćemo, već prvim novim ustavom, ostvariti sve svoje ciljeve o položaju Vojvodine u Srbiji. Ali, ni autonomija Vojvodine iz 1974. godine nije lako i brzo postignuta. Setite se Ustava iz 1946., Ustava 1963., ustavnih amandmana 1971. Možda nam i sad predstoji sličan put ka punoj autonomiji (republici) Vojvodine. Moramo biti spremni za upornu borbu, sa mnogo strpljenja, ali i odlučnosti.\nVojvodina i Vojvođani to zaslužuju.


Depresiju možemo liječiti filmoterapijom? - She\nNaslovnica / Zdravlje / Duh i tijelo / Depresiju možemo liječiti filmoterapijom?\nObjavio 18.02.2020. she press u Duh i tijelo, Zdravlje\nZbog njih strahujemo, ljutimo se, plačemo i smijemo, no filmski junaci imaju još jednu funkciju – ozdravljenje od raznih negativnih psiholoških stanja. Da je sedma umjetnost odavno prestala biti samo predmet razonode potvrđuju i psiholozi koji je sve češće koriste u svojim terapijama.\nIako film smatramo jednostranim medijem čiju moć upijamo šutke, za to se vrijeme u našem mozgu odvijaju procesi koji su već odavno postali predmetom ozbiljnih istraživanja.\nU konačnici, svi smo se mi bezbroj puta uvjerili kako postoje filmovi na koje neobjašnjivo reagiramo, koji izazivaju snažne emocije o kojima imamo potrebu razgovarati. Upravo tu počinje filmoterapija, koja, iako ne može zamijeniti razgovor, može pomoći prilikom otvaranje te samim time ubrzati terapiju.\nU psihoterapiji, film se počeo primjenjivati od 90-tih, a u U Hrvatskoj se filmoterapija počela primjenjivati prije 20-ak godina, i to u obliku grupne psihoterapije kojom se gledateljima pokušavaju otkriti dvije strane filma – ona zabavna, ali i ona u kojoj je cilj poistovjetiti se s glavnim likovima. Nastanak filmske umjetnosti podudara se s pojavom psihoanalize pa su tako od samih začetaka pronašle i zajednički jezik. Od izuma filma stvorila se mogućnost pretočiti snove i skrivenu podsvijest u ‘živu’ sliku, a stručnjaci smatraju kako je to zasada i najvažnija značajka filma.\nBilo da je riječ o nekoj vrsti psihoporemećaja, stresa, napadaja panike ili depresije, izbor određenog filma može vam pomoći da se uistinu osjećate bolje. Film kao vizualni medij omogućava lakšu identifikaciju osobe s glavnim likom i situacijom u kojoj se junak filma nalazi, a koju je i sama osoba tijekom svog života doživjela.\nPrema istraživanjima, mnogi svjetski psiholozi smatraju da je dobro birati filmove u skladu sa stanjem u kojem se trenutno nalazimo. Ponekad nije loše ni ići protiv ovog pravila, na svoju ruku, pa pogledati inteligentnu komediju u trenucima psihičkog zamora i obrnuto. Izabrati film je slično biranju prave knjige u pravom trenutku.\nU skupinu redatelja koji svojim filmovima doprinose liječenju raznih psiholoških poremećaja stručnjaci ubrajaju velikane poput Orsona Wellesa, Fritz Langa i Alfreda Hitchocka.


Odbor Asocijacije drvne industrije i šumarstva- Nedostatak sirovine i radne snage gorući problemi – Vanjskotrgovinska komora BiH\nOdbor Asocijacije drvne industrije i šumarstva- Nedostatak sirovine i radne snage gorući problemi\nPrva sjednica Odbora Asocijacije drvne industrije i šumarstva Vanjskotrgovinske komore Bosne i Hercegovine, u novom sazivu, održana je 01.10.2019. godine u prostorijama Komore u Sarajevu. Na sastanku su analizirani rezultati vanjskotrgovinske razmjene drvne industrije i šumarstva za osam mjeseci 2019. u poređenju sa istim periodom 2018. godine, te razmatrana aktualna problematika drvoprerađivača.\nNa sastanku je prezentiran podatak da je drvni sektor za osam mjeseci ostvario izvoz od 879.633.601 KM, što je za 2,3 % manje nego u istom periodu 2018.godine. Smanjeni izvoz drvnog sektora, kako je istaknuto, rezultat je manjeg izvoza proizvoda šumarstva za 10% i rezane građe za 11%, što je pozitivno. U posmatranom periodu izvoz finalnih proizvoda od drveta: namještaj, montažna drvena gradnja, građevinska stolarija, parket, ploče i furnir činili su 60,2% ukupnog izvoza drvnog sektora što je povoljnije nego u istom periodu 2018. godine, mada, kako je ocijenjeno, još uvijek je veliki izvoz rezane građe i proizvoda šumarstva.\nUvoz drvnog sektora za osam mjeseci 2019. iznosio je 292.475.603 KM ili 10,9% više nego u istom periodu 2018. godine. Povećan uvoz je pretežno rezultat porasta uvoza proizvoda šumarstva za čak 139,5% i nešto manjeg povećanja uvoza namještaja, građevinske stolarije, ploča i rezane građe.\nU raspravi je istaknuto da je i pored relativno dobrih izvoznih rezultata, evidentno smanjenje porasta izvoza i značajan rast uvoza proizvoda šumarstva, obzirom da se potrebne količine sirovine nisu mogle obezbjediti na domaćem tržištu i da se još uvijek izvoze značajne količine šumskih sortimenata. Postoji bojazan, kako je ocijenjeno, da će u idućoj godini taj uvoz biti i veći ukoliko Ministarstvo vanjske trgovine i ekonomskih odnosa Bosne i Hercegovine ne donese mjere koje će destimulisati izvoz šumskih sortimenata.\nI pored toga što je drvna industrija suficitarna grana privrede, kako je rečeno na sastanku, proizvođači nemaju nikakvu institucionalnu podršku, a doprinosi na plate su jako visoki i sve je izraženiji problem odlaska radne snage i nedostatka potrebnih stručnih kadrova. Također, još uvijek nisu doneseni propisi u Federaciji BiH iz oblasti šumarstva, nije usvojena izvozna strategija drvnog sektora Bosne i Hercegovine, tako da je očekivati da će se stanje u ovoj grani privrede do kraja godine pogoršati ukoliko organi vlasti na svim nivoima ne shvate ozbiljnost situacije i potrebu brzog djelovanja.\nNa kraju sastanka je zaključeno da je neophodna sistemska podrška proizvođačima/izvoznicima proizvoda viših faza prerade drveta, podsticaj zapošljavanja stručnih kadrova u kompanijama viših faza prerade drveta, te smanjenje poreza i doprinosa na plate kao što je učinjeno kod tekstilne i kožarske industrije. Nadležna ministarstva, kako je istaknuto, trebaju što prije djelovati kako bi se zaštitila drvna industrija koja ima kvalitetan finalni proizvod prepoznat i priznat na inostranom tržištu.\nNa sastanku je prof. Vid Jovišević održao prezentaciju projekta SBA u BiH-Evropski okvir za razvoj strategija i politika za mala i srednja preduzeća u Bosni i Hercegovini.


Nadal Đokoviću: Ostani kod kuće s porodicom, pusti Rafu da pobeđuje\nA. J. 5. februara 2019. 09:42\nToni Nadal je na zanimljiv način dao kompliment Novaku Đokoviću u svojoj kolumni koju piše za španski list „El Pais“.\nRafin stric i bivši trener u poslednjoj je analizirao finale Australijan opena između Đokovića i Nadala. Kaže da je Rafa mogao da odigra više loptica po sredini terena, ali da nije siguran da je bilo kakva taktika mogla usporiti onakvog Đokovića.\n“Đoković bi trebalo da ostane kod kuće sa svojom porodicom. Kad ste otac, trebalo bi da ste stalno sa decom. Recimo da date prostora drugim mladim igračima da igraju, kao što je Rafa Nadal. Šalim se, Novak je zaista bio predobar”, napisao je Toni Nadal.\nKada je reč o samoj Novakovoj igri u finalu Australijan Opena, Toni Nadal je mogao samo da konstatuje vrhunsku klasu.\n„Šta možete da kažete za Novakovu igru u finalu? Morate da mu čestitate na nivou tenisa koji možda niko neće doseći. Lepota igre Srbina, pogotovo na ovoj podlozi je u tim detaljima i on sada ima malo prostora da još napreduje. Videli smo ga kako napada velikom brzinom u početku. Rafaelovi udarci nisu bili kao prethodnih dana, svaki njegov pokušaj završavao se još gorim udarcem. U mnogim situacijama, dobar servis mog bratanca bio je prilika za Srbina da pogodi viner“, dodao je Nadal.\nŠta građani Srbije misle o aferi Đoković: „Nepravda, žao nam je,…\nnovak djokovicRafael NadalToni Nadal\nToni Đerona uoči Francuske: Hladna glava i maksimum na…\nEverton smenio Benitesa sa mesta trenera


Diana Budisavljević – rame uz rame sa Šindlerom | Topvita | Ekologija | Ishrana | Zdravlje\nZa ime Diane Budisavljević javnost sa ovih prostora saznala je relativno skoro. „Dnevnik Diane Budisavljević”, napisan na nemačkom jeziku, štampan je samo u 700 primeraka.\nTek 2003. godine pojavljuje se prevod koji je izdat u Hrvatskoj, a koji je pripremila Silvija Sabo, unuka Diane Budisavljević. U okviru knjige nalazi se 388 prevedenih zapisa sa nemačkog jezika.\nKratke, ali veoma sadržajne zabeleške u dnevniku dale su sliku jednog vremena, pri čemu se jasno vidi uloga pojedinaca – od pripadnika hrvatskog državnog vrha, predstavnika nemačkih vojnih i civilnih ustanova, rimokatoličke hijerarhije, Hrvatskog i Međunarodnog Crvenog krsta, hrvatskih ministarstava, zdravstvenih i humanitarnih ustanova, srpskih „predstavnika”, kao i „malih”, humanih ljudi spremnih da pomognu.\nPrevodom dnevnika započelo je značajnije istoriografsko interesovanje za njen doprinos.\nIako su spašena deca bila većinski srpskog porekla i sa Korduna i Kozare, među iscrpnim dokumentima koji su godinama kasnije ugledali svetlost dana nalaze se dokazi o njenom opštem čovekoljublju, te činjenici da je pomogla i pripadnicima drugih vera i nacionalnosti.\nAkcija koju je Diana sprovela smatra se za jednu od najtežih i po broju spašenih najobimnijih humanitarnih akcija vezanih za koncentracione logore u Drugom svetskom ratu, pa ne čudi što je sve češče pominju rame uz rame sa Oskarom Šindlerom.\nIscrpljeno torturom, glađu i bolešću, tokom spasavanja ili odmah po napuštanju logora, umrlo je 3.254 dece, dok je više od 12.000 izbavljene dece preživelo rat i dočekalo starost.\nNjen položaj bio je koliko povoljan, toliko i nezavidan. Poreklom iz Austrije, udala se za hirurga Julija Budisavljevića, šefa klinike Medicinskog fakulteta u Zagrebu. Kako izvori navode, bio je jedan od malobrojnih Srba koji je bio pošteđen za vreme NDH.\nZa njena dela, danas, zna se zahvaljujući detaljnoj kartoteci koju je vodila sa nadom da će izbavljenu decu uspeti da vrati biološkim porodicama.\nPrema podacima iz njenog dnevnika, rad na spašavanju je počela u drugoj polovini oktobra 1941. godine prema uzoru na akciju koju su organizovali Jevreji u Zagrebu.\nDecu koju je uspela da spasi, smeštala je na različite načine – deo je bio po raznim hrvatskim porodicama, po objektima katoličke crkve, a deo po objektima koji su bili za nijansu bolji od samih logora.\nBudući da vlasti NDH nisu bile oduševljene ovakvim razvojem događaja, hranu i ostale potrepštine Diana je obezbeđivala privatnim, dobrovoljnim prilozima građana.\nPrema izvorima koji su sačuvali od zaborava ljudska nedela, Pavelić je omogućio udomljavanje dece koja su izvučena iz logora, ali samo pod uslovom da budu vaspitavana u hrvatskom duhu.\nZbog toga, bilo je dece i koja nikada nisu saznala pravu istinu o svom poreklu, korenima i identitetu.\nRizici sa kojima se Diana svakodnevno suočavala nisu bili samo ljudske prirode. Budući da je često odlazila u logore, gde su usled nehigijenskih i neljudskih uslova harale različite bolesti, ni Diana nije bila izuzetak.\nPreležala je tifus, a ni njeno mentalno zdravlje nije bilo pošteđeno, budući da je doživela tri nervna sloma tokom ovog perioda.\nPodrška ljudi u njenim naporima nije bila velika, a svako ko se ipak usudio da učestvuje u Dianinoj akciji rizikovao je sopstveni život.\n„Pre podne je došao i Luburić. Bio je besan što mora da preda decu. Kazao je da ima dovoljno katoličke dece koja u Zagrebu rastu u bedi. Neka se za njih brinemo. Onda nam je opet pretio, da samo o njegovoj dobroj volji zavisi hoće li nas pustiti iz logora”, napisala je Diana u njenjom dnevniku.\nIpak, među ljudima koji su se odlučivali da pruže podršku Diani i pomognu joj u ostvarivanju njenih napora, nalazile su se brojne arhitekte, sestre Crvenog krsta, ali i ljudi iz Ministarstva socijalnog staranja NDH.\nTokom maja 1945. godine kompletna kartoteka i albumi sa fotografijama dece zaplenjeni su od strane dva agenta OZNE. Ubrzo se saznalo da je to učinjeno po nalogu Ministarstva socijalne politike Hrvatske.\n„Ne, dobrovoljno je neću predati, jedino ako ima nalog. Pokazuje mi dopis Ministarstva potpisan od Tatjane Marinić, načelnice. Kažem da ću mu onda kartoteku predati. Neka mu dam što hoću i za to će mi dati potvrdu. Kazala sam da ako moram kartoteku predati, onda ću mu dati sve. Kažem mu da sam očajno uvređena. Predajem kartoteku, beležnice za nalaženje nepoznate dece, registar za fotografije i beležnicu s popisom posebnih oznaka na deci”, napisala je Diana 28. maja 1945. godine.\nIdentifikacija još uvek nije bila završena.\n„Znali smo da će sada mnoge majke uzalud tražiti svoju decu. Strašno rastajanje u logorima, dugogodišnja čežnja za njima na radu u Nemačkoj, a sada neće naći svoje najdraže”, istakla je tom prilikom Diana, a njenu ponudu da pomogne u nastavku identifikacije dece Ministarstvo je odbilo.\nNakon rata se povukla. Živela je u Inzbruku, a o svom radu nije govorila. Do smrti se nije oporavila od posledica obilaska logora.\nNapisala je 10. jula 1942, godine: „Stara Gradiška: Neka deca su već pre bila predviđena za transport u Gornju Rijeku, a onda su zbog bolesti morala ostati. Umrla su delimično tamo, a delimično od nas preuzeta kasnije, kao i toliko tih malih mučenika, kao nepoznata, bezimena djeca. A svako je imalo majku koja je za njim gorko plakala, imalo je svoj dom, svoju odjeću, a sad je trpano golo u masovnu grobnicu. Nošeno devet meseci, u bolu rođeno, s oduševljenjem pozdravljeno, s ljubavlju negovano i odgajano, a onda – Hitler treba radnike, dovedite žene, oduzmite im decu, pustite ih da propadnu; kakva neizmerna tuga, kakva bol.”


NAJNOVIJA AKCIONA AVANTURA „PIRATI SA KARIBA: SALAZAROVA OSVETA“ U BIOSKOPU CINEMA KCZR / TREJLER | ZR KLIK\nZrenjanin- U subotu, 27. maja na repertoaru bioskopa Sinema KCZR je najnovija akciona avantura – „Pirati sa Kariba: Salazarova osveta“/Pirates of the Caribbean Salazars Revange. Film se prikazuje u terminima od 18 i od 20.30 časova. Cena ulaznice je 250 dinara.\nU novom nastavku čuvenog filmskog serijala, Džoni Dep se vraća na veliko filmsko platno u dobroj poznatoj ulozi anti-heroja Džeka Speroua. Kapetana Džeka očekuju smrtonosni mornari duhovi, predvođeni zastrašujućim kapetanom Salazerom /Havijer Bardem/ koji su pobegli iz Đavoljeg trougla odlučni u nameri da pobiju sve pirate na moru a posebno Džeka.


Mandala - snaga koja vibrira i leči | Meditacija i antistres\nMandala - snaga koja vibrira i leči 0 Podeli PODELI TWEET POŠALJI E-MAIL\n29.01.2013. / 10:58 02.02.2013. / 12:43\nAutor Milan Bojić 29.01.2013. / 10:58 02.02.2013. / 12:43\nMandala poštuje materijalnu dimenziju, radi na dodir i pojačava efekte osveštanih relikvija iz bilo koje religije, a svaka ima trinaestoslojnu auru, što simbolizuje 13 dimenzija stvaranja.\nJoš od vremena prvobitnih ljudskih zajednica i nastanka pećinske umetnosti, postoji težnja čoveka da u svoj materijalni svet dovede ideje i senke koje počivaju duboko u nematerijalnoj stvarnosti. Simboli i boje koristili su se da prenesu duboka znanja o ljudskim i kosmičkim zakonima i principima i vremenom su postali neodvojivi deo naše stvarnosti. O snazi simbola izlišno je i govoriti jer smo svi bili svedoci njihove moći da pokrenu, izdignu ili unište, u zavisnosti od namene za koju su korišćeni.\nRazvijajući se kao svesna bića, istovremeno smo razvijali i usložnjavali simboličke i koloritne kompozicije i strukture, i naposletku smo ovladali stvaranjem kompleksnih i moćnih slika koje su u stanju da prenesu sve ono što se od njih zahteva. Takve slike su poznate kao mandale i njihovo poreklo se može pratiti do drevnih civilizacija. Najpoznatije mandale nastajale su na Istoku, u budizmu i hinduizmu, međutim one nisu eksluzivno pravo pomenutih religija. Islam, kao i hrišćanstvo, takođe obiluju grafičkim predstavama koje imaju za cilj da nam prenesu određene duhovne doživljaje i znanja.\nOno što je zajedničko za sve mandale jeste da predstavljaju koncentrovana znanja, ili duhovna pomagala. Verovatno većini ljudi ne bi palo na pamet da krene u proces kreiranja mandale, međutim kada čovek otkrije da je "instrument" po kom sviraju tanane kosmičke vibracije, onda nastaje i potreba da se te fine vibracije trajnije dovedu u našu stvarnost i tako oplemene naš život i svet.\nDejan Dimitrijević je čovek o kom smo već pisali u tekstu "Mesta moći i geosenzitivne tačke", a prema njegovim rečima, biti instrument znači da si fino izbaždaren i da možeš da osetiš kada vetar, vatra, voda ili tiho hujanje nekog glasa u kosmosu dodiruju tvoje žice, daju ti nove tonove, i uče te još nekoj kompoziciji.\n"Ako si samog sebe upoznao, znaš da si u procesu stalne samoizgradnje sve do tačke stapanja odnosno povratka, i tada dopuštaš nekoj finoj melodiji da odsvira tebi nešto nepoznato i tako shvatiš da nisi više ono što si bio", poetski ilustruje gospodin Dimitrijević.\nOvaj gospodin već dugo vremena vodi veoma posećena predavanja na Fakultetu za fiziku, čija tema je upravo upoznavanje sa nevidljivim svetom vibracija. Iako je po profesionalnoj vokaciji inženjer informatike, on je još osamdesetih godina izučavao radiesteziju, bioenergetiku, psiho-neuro lingvistiku i druge metode iz domena energetskog i duhovnog rada. Kako je još kao dete otkrio da poseduje osetljivost na razne vrste vibracija, Dejan Dimitrijević svoj trenutni rad doživljava kao misiju u kojoj će sigurno istrajati. On i polaznici njegovog seminara "Na putu samospoznaje" posećuju mesta moći i geosenzitivne tačke, gde ulaze u stanja meditacije i molitve, i tako svedoče neverovatne promene u stanjima svesti. Iskustva ljudi koji su učestvovali u takvoj vrsti duhovnog rada govore o isceljujućim i blagotvornim efektima na mentalno i emotivno stanje, kao i ogromnom napretku na polju duhovnog i svesnog razvoja.\nKroz rad sa raznim kosmičkim vibracijama nametnula se, sama od sebe, ideja o stvaranju određenih duhovnih pomagala koja bi pojačavala i stabilizovala efekte koji se postižu kroz ovu vrstu duhovnog rada. Iz suptilnih, viših dimenzija, 2001. godine Dejanu Dimitrijeviću se spustila predstava o mandali iz koje će kasnije nastati još mnogo drugih grafičkih prikaza.


Povratak "tojote korole"! | Mondo Portal\nTojota Korola povratak imena hecbek karavan i sedan\n28. septembar, 10:58\nPovratak "tojote korole"! 0 Podeli Podeli na facebook Podeli na twitter Podeli na viber Pošalji na mail\n28.08.2018. / 15:38\nPovratak "tojote korole"!\nIzvor mondo.rs 28.08.2018. / 15:38\nLegendarni model će širom sveta biti dostupan u tri verzije – hečbek, sedan i karavan.\nTojota penzioniše "auris", a vraća "korolu".\nPočetkom 2019. godine naziv "auris" biće zamenjen starom, dobrom "korolom". Osim postojeće "korole" u sedan verziji, sada će se slavno ime nositi i hečbek i karavan. Tri tipa karoserije biće praćene najnovijom hibridnom tehnologijom.\n"Auris" je zamenio "korolu" 2006. godine u hečbek i karavanskoj verziji.\nUvođenje, odnosno povratak starog naziva, poklapa se sa usvajanjem zajedničke Tojotine nove globalne arhitektonske platforme (TNGA), koja će zameniti tri platforme trenutno u upotrebi.\n"TNGA inženjerska i dizajnerska filozofija uvodi novine u novu generaciju modela iz C segmenta. Unapređenje 'korola' modela i obnavljanje kvaliteta, izdržljivosti i pouzdanosti, kupcima donosi dodatne pogodnosti, kao što su upečatljivi dizajn, obnovljena unutrašnjost, snažnije performanse i efikasniji hibridni pogon", rekao je dr Johan fan Cel, predsednik evropske Tojote.\nNova "korola turing sports" biće predstavljena na Sajmu u Parizu zajedno sa hečbekom u hibridnoj verziji.\n"Korola" je najprodavaniji model u istoriji automobilske industrije – od početka proizvodnje 1966. godine prodato je 45 miliona vozila. Ove godine širom sveta je prodato skoro pola miliona primeraka "korole", što je čini drugim najpopularnijim globalnim automobilom.\nauto automobili tojota


Pariz: 129 smrtno stradalih, 352 ranjenih, tri terorističke grupe\nJedan od napadača koji su sinoć držali kao taoce publiku na koncertu u pariskoj dvorani Bataclan je francuski državljanin, koji je odranije poznat francuskim vlastima, saopćilo je tužilaštvo u Parizu objavivši i novi bilans terorističkih napada prema kojem je broj smrtno stradalih povećan na 129, dok su ranjene 352 osobe, javlja Anadolu Agency.\nMeđu ranjenima, 99 osoba nalazi se u kritičnom stanju.\nTužilaštvo je saopćilo i kako su uhapšene tri osobe koje se dovode u vezu sa napadima u Parizu, među kojima je jedna uhapšena na francusko-belgijskoj granici.\nPrema tvrdnjama tužilaštva, sirijski pasoš koji je pronađen na nacionalnom stadionu pored tijela jednog od napadača, govori da je on 1990. godište i da nije bio poznat francuskoj obavještajnoj službi.\nOdgovornost za sinoćnje napade u Parizu danas je preuzela teroristička organizacija ISIS.\nTužilaštvo u Parizu također je saopćilo kako je ubijeno sedam terorista, kao i da su napade koordinirale tri grupe napadača.\nRečeno je kako su napadači koji su kao taoce držali posjetioce koncerta u dvorani Bataclan, a potom otvorili vatru po njima, pominjali Siriju i Irak. Samo u ovoj dvorani je, prema navodima tužilaštva, ubijeno 89 ljudi.\nTakođer, kako tvrdi tužilaštvo, svi teroristi su imali iste prsluke sa eksplozivom, dizajnirane tako da se njihovim detoniranjem može ubiti veći broj ljudi.\nU Francuskoj je nakon sinoćnjih terorističkih napada u blizini nacionalnog stadiona, u kvartu sa poznatim restoranima i kafićima i u koncertnoj dvorani, proglašeno vanredno stanje.\nPredsjednik te zemlje Francois Hollande proglasio je trodnevnu žalost u znak sjećanja na žrtve napada.\nNapade u Parizu osudili su brojni svjetski lideri i organizacije.


Problem sa okicama.\nNaslov: Problem sa okicama. Sre Apr 20, 2016 7:43 pm\nPozdrav svima. Posto smo novi na forumu, a i prvi put imamo zguzvanka ovo ce biti prva tema.\nDon je dosao kod nas sa mesec i po dana. Trenutno je 5 dana kod nas, sto se ponasanja tice sve je super, ne vidim nista cudno. Uvek je veseo, trckara, mase repicem, jede kao provaljen 3x dnevno, normalna tvrda olica jednom dnevno i sve sto ide uz to. E sad peoblem je u tome sto sam citao dosta toga po forumu i bukvalno se previse uplasio sto se tice problema sa ocima koje generalno ima 90% njih. Don ormalno vidi, okice su mu poluotvorene, malo pre smo bili kod veterinara i on mi je rekao da trenutno nije nistga strasno i alarmantno, da mu okice ne suze i da ok vidi.. Mislio sam da ce mi preporuciti samo zatezanje kapaka, jer kako sam skapirao to je nesto rutinski i nesto sto ide normalno. on m i je rekao da bi mozda mogao za 20ak dana da mu odradi operaciju kapaka i naravno kad je pomenuo uspavljivanje i secenje, bukvalno sam vec 50% odustao od toga. Prvo zbog toga sto sam negde procitao da se operacija ne radi pre 10ak meseci, a onda zbog toga sto sam se jednostavno uplasio tog uspavljivanja i anestezije. Ne znam sta da radim i kako da procenim ovu situaciju, pa se zbog toga obracam ovde za neki savet. Ako su potrebne i slikice okacicemo ovde. Hvala\nNaslov: Re: Problem sa okicama. Pet Apr 22, 2016 10:43 pm\nJedini savet je dobar veterinar. Preko slika se teško može videti da li postoji problem. Ono što se savetuje je da nema nikakvog sečenja kod štenaca nego se samo končićima podignu kapci. Taj zahvat jeste rutinski. Ako dođe do toga samo porazgovaraš sa veterinarom šta će tačno da uradi, ako ti se ne dopada odgovor menjaš veterinara. Link vodi do mog profila na ISSUU gde se nalazi Zgužvani Magazin u prvom broju je pisano baš o očima https://issuu.com/murphypei/docs/zguzvani_magazin_broj_1\nDosta je i na forumu pisano o tome, to je jedan od najčešćih problema kod šar-pejeva, ali nije ništa strašno i uopšte ne mora da znači da će biti potrebno raditi išta.\nDatum upisa : 10.04.2017\nNaslov: Re: Problem sa okicama. Sre Jul 19, 2017 11:38 am\n珞珞Imam štene sa plavim okicama...mislim da je slepo..imaju sad 4 meseca i svi se igraju,a ovo spava ili sedi.Može li nešto veterinar da uradi povodom toga ili jednostavno tu ne može ništa\nNaslov: Re: Problem sa okicama.